
转讜住驻讜转





	砖诇讗 讬讛讗 诪诪讜谞讜 讞讘讬讘 注诇讬讜. 讚诪讚谞讬转谉 诇讛爪讬诇讜 讘谞驻砖讜 讻诇 砖讻谉 讚谞讬转谉 讘诪诪讜谞讜: 拽住讘专 注讜谞砖讬谉 诪谉 讛讚讬谉. 诇讗 讚诪讬 诇注讜谞砖讬谉 诪谉 讛讚讬谉 讚讗驻诇讬讙讜 讘讛 讗讘讬讬 讜专讘讗 诇拽诪谉 讘驻' 讛谞砖专驻讬谉 (讚' 注讜.) 讻讚驻专讬砖讬转 讘驻专拽 讚' 诪讬转讜转 (讚' 谞讙: 讚''讛 讛砖转讗) 讜讛讗 讚讗讬爪讟专讬讻讗 诇注讬诇 讞讚 诇诪注讜讟讬 注讘讜讚转 讻讜讻讘讬诐 讛讬讬谞讜 谞诪讬 诇诪讗谉 讚讗诪专 注讜谞砖讬谉 讜诪''讚 讗讬谉 注讜谞砖讬谉 讛讜讛 诪砖谞讬 讞讚 诇诪注讜讟讬 讘讛诪讛 讚讚诪讬 诇注专讬讜转 讜讗讬讚讱 讗讬讬讚讬 讚讻转讬讘 谞注专 讻转讬讘 谞诪讬 谞注专讛:





讛诪讗讬专讬

讗注"驻 砖讛讜转专讛 讛专爪讜注讛 诇讛爪讬诇 讗转 讛谞专讚祝 讘谞驻砖讜 砖诇 专讜讚祝 讻讘专 讘讬讗专谞讜 砖讻诇 砖讛讜讗 讬讻讜诇 诇讛爪讬诇讜 讘讗讞讚 诪讗讘专讬讜 注讜砖讛 讜讻诇 砖讛讬讛 讬讻讜诇 诇讛爪讬诇讜 讘讻讱 讜诇讗 注砖讛 讗诇讗 砖讛诪讬转讜 讛专讬 讝讛 砖讜驻讱 讚诪讬诐 讗诇讗 砖讗讬谉 讘讬转 讚讬谉 诪诪讬转讬谉 讗讜转讜:



讛诪转讻讜讬谉 诇讛专讜讙 讗转 讝讛 讜讛专讙 讗转 讝讛 驻讟讜专 讛讻讛讜 讘诇讗 讻讜谞讛 讜诪转 驻讟讜专 谞讙祝 讗转 讛讗砖讛 讜讬爪讗讜 讬诇讚讬讛 讜诪转讛 讛讗砖讛 驻讟讜专 诪讚诪讬 讜诇讚讜转 讗注"驻 砖砖讜讙讙 讛讜讗 讘讗砖讛 砖讻诇 砖讬砖 讘讚讘专 讚讬谉 诪讬转讛 讗诇讜 讛讬讛 诪讝讬讚 诇讗 讞诇拽转 讘讜 讘砖讜讙讙 讜驻讬专讜砖 讛诪拽专讗 讜讗诐 讬砖 砖诐 讚讬谉 讗住讜谉 讜讚讬谉 谞转讬谞转 谞驻砖 转讞转 谞驻砖 讬驻讟专 讗讘诇 讗诐 谞转讻讜谉 诇讞讘讬专讜 讜谞讙祝 讗转 讛讗砖讛 讛讜讗讬诇 讜讗驻讬诇讜 讛讬讛 讘诪讝讬讚 驻讟讜专 诪谉 讛诪讬转讛 诪砖诇诐 讚诪讬 讜诇讚讜转 注诇 讛讚专讱 砖讘讬讗专谞讜 讘转砖诇讜诪讬讛谉 讘讘"拽:



讻诇 砖讻转讘谞讜 讘讻讗谉 讜讘诪拽讜诪讜转 讗讞专讬诐 砖讗讬谉 讗讚诐 诪转 讜诪砖诇诐 讚讜拽讗 讘砖诪讬转讛 讜转砖诇讜诪讬谉 讗诇讜 讘讗讬谉 讻讗讞讚 注诇 讬讚讬 讗讞讚 讗讘诇 讗诐 诪讬转讛 讘讗讛 讘砖讘讬诇 讗讞讚 讜讛转砖诇讜诪讬谉 讘砖讘讬诇 讗讞专 讛专讬 讝讛 诪转 讜诪砖诇诐 讗"讻 诇诪讛 讗诪专讜 专讜讚祝 砖讛讬讛 专讜讚祝 讗讞专 讞讘讬专讜 讗诐 诇讛专讜讙 讗诐 诇讚讘专 注讘讬专讛 讜砖讘专 讗转 讛讻诇讬诐 讘讬谉 砖诇 谞专讚祝 讘讬谉 砖诇 讻诇 讗讚诐 驻讟讜专 讟注诐 讛讚讘专 诪驻谞讬 砖诪爪讚 专讚讬驻转讜 谞转讞讬讬讘 讘谞驻砖讜 讗祝 诇讘注诇 讛讻诇讬诐 讜谞专讚祝 砖砖讘专 讗转 讛讻诇讬诐 砖诇 专讜讚祝 驻讟讜专 砖讗讬谉 诪诪讜谞讜 讞讘讬讘 诪讙讜驻讜 砖诇 讗讞专讬诐 讞讬讬讘 砖讛诪爪讬诇 注爪诪讜 讘诪诪讜谉 讞讘讬专讜 讞讬讬讘 诪讜砖讬注 砖专讚祝 讗讞专 讛专讜讚祝 诇讛爪讬诇 讜砖讘专 讗转 讛讻诇讬诐 讘讬谉 砖诇 专讜讚祝 讘讬谉 砖诇 谞专讚祝 讘讬谉 砖诇 讻诇 讗讚诐 驻讟讜专 讜诇讗 诪谉 讛讚讬谉 讗诇讗 砖讗诐 讗讬谉 讗转讛 讗讜诪专 讻谉 讗讬谉 诇讱 讗讚诐 砖诪爪讬诇 讗转 讞讘讬专讜 诪讬讚 讛专讜讚祝:





讬讚 专诪"讛

专讘 驻驻讗 讗诪专 讘诪驻讜转讛 讚诇讗 谞讬转谉 诇讛爪讬诇讛 讘谞驻砖讜 讜讚讘专讬 讛讻诇 讚讗驻讬' 专讘谞谉 诇讗 驻诇讬讙讬 注诇讬讛 讚专"讬 讗诇讗 讘诪拽驻讚转 注诇 驻讙诪讛 讗讘诇 讘砖讗讬谉 诪拽驻讚转 讗驻讬' 专讘谞谉 诪讜讚讜: 讗讘讬讬 讗诪专 诇注讜诇诐 讘讗谞讜住讛 讜讘讬讻讜诇 诇讛爪讬诇 诪讗讞讚 诪讗讬讘专讬讜 砖诇讗 谞讬转谉 诇讛爪讬诇讛 讘谞驻砖讜 讜专讘讬 讬讜谞转谉 讘谉 砖讗讜诇 讛讬讗. 诪讗讬 讟注诪讗 讚专' 讬讜谞转谉 讘谉 砖讗讜诇 讚讻转讬讘 讜讻讬 讬谞爪讜 讗谞砖讬诐 讜谞讙驻讜 讜讗"专 讗诇注讝专 讘诪爪讜转 砖讘诪讬转讛 砖诪转讻讜讜谞讬谉 诇讛诪讬转 讝讛 讗转 讝讛 讛讻转讜讘 诪讚讘专 讚讻转讬讘 讜讗诐 讗住讜谉 讬讛讬讛 讜谞转转 谞驻砖 转讞转 谞驻砖 讚讗讬 讘砖讗讬谉 诪转讻讜讜谞讬谉 诇讛诪讬转 讝讛 讗转 讝讛 讗诪讗讬 讜谞转转 谞驻砖 转讞转 谞驻砖 砖讜讙讙 讛讜讗 讗诇讗 讘诪转讻讜讬谉 诇讛专讜讙 讗转 讞讘讬专讜 讜讛讻讛 讗转 讛讗砖讛 讛讻转讜讘 诪讚讘专 讜讗驻"讛 讗诪专 专讞诪谞讗 讜诇讗 讬讛讬讛 讗住讜谉 注谞讜砖 讬注谞砖 讗讬 讗诪专转 讘砖诇诪讗 讻诇 讛讬讻讗 讚讬讻讜诇 诇讛爪讬诇 讗转 讛谞专讚祝 讘讗讞讚 诪讗讬讘专讬讜 砖诇 专讜讚祝 讗讬谉 诪爪讬诇讬谉 讗讜转讜 讘谞驻砖讜 讛讬讬谞讜 讚诪砖讻讞转 诇讛 讚讬注谞砖 讻讙讜谉 砖讬讻讜诇 诇讛爪讬诇 讘讗讞讚 诪讗讬讘专讬讜 砖诇讗 谞讬转谉 诇讛爪讬诇讜 讘谞驻砖讜 讜谞诪爪讗 砖讗讬谉 讻讗谉 讞讬讜讘 诪讬转讛 讻诇诇 讜诇驻讬讻讱 诪砖诇诐 讗诇讗 讗讬 讗诪专转 诇注讜诇诐 谞讬转谉 诇讛爪讬诇讜 讘谞驻砖讜 讜讗驻讬' 讘讝诪谉 砖讬讻讜诇 诇讛爪讬诇 讘讗讞讚 诪讗讬讘专讬讜 讛讬讻讬 诪砖讻讞转 诇讛 讚讞讬讬讘讬讛 拽专讗 诇砖诇讜诪讬 讚诪讬 讜诇讚讜转 讛讗讬 专讜讚祝 讛讜讗 讜讛讜"诇 诪转讞讬讬讘 讘谞驻砖讜 讜讗讬谉 诪转 讜诪砖诇诐.



 讜住讘专讬谞谉 诇讗拽砖讜讬讬 注诇讛 讜讚讬诇诪讗 砖讗谞讬 讛讻讗 讚诪讬转讛 诇讝讛 讜转砖诇讜诪讬谉 诇讝讛 诪讬转讛 诇谞专讚祝 讜转砖诇讜诪讬谉 诇讘注诇 讛讗砖讛 讜讚讞讬谞谉 诇讗 砖谞讗 诪讬转讛 讜转砖诇讜诪讬谉 诇谞专讚祝 讜诇讗 砖谞讗 诪讬转讛 诇讝讛 讜转砖诇讜诪讬谉 诇讝讛 讙讘讬 讚讬谞讗 讚专讜讚祝 讞讚讗 诪讬诇转讗 讛讬讗 诪"讟 讻讬讜谉 讚诪讬转转讜 讘讬讚 讻诇 讗讚诐 讛讜"诇 讻诪讗谉 讚诪讬讞讬讬讘 谞诪讬 诪讬转讛 诇讘注诇 讛讗砖讛 讚讗诪专 专讘讗 专讜讚祝 砖讛讬讛 专讜讚祝 讗讞专 讞讘讬专讜 诇讛专讙讜 讜砖讬讘专 讗转 讛讻诇讬诐 讘讬谉 砖诇 谞专讚祝 讘讬谉 砖诇 讻诇 讗讚诐 驻讟讜专 诪"讟 诪转讞讬讬讘 讘谞驻砖讜 讛讜讗 讗诇诪讗 诪讬转讛 诇谞专讚祝 讜转砖诇讜诪讬谉 诇讗讞专 驻讟讜专.



 讛讗 讚讗诪专讬谞谉 讛讻讗 讚讗住讜专 诇讗讚诐 诇讛爪讬诇 注爪诪讜 讘诪诪讜谉 讞讘讬专讜 讘讚讗驻砖专 诇讬讛 诇讗讬转爪讜诇讬 讘讗谞驻讗 讗讞专讬谞讗 拽讗讬 讗讘诇 讗讬 诇讗 住讙讬讗 讘诇讗讜 讛讻讬 诪讜转专 讚讗讬谉 诇讱 讚讘专 砖注讜诪讚 讘驻谞讬 驻讬拽讜讞 谞驻砖 讗诇讗 注"讙 讜讙"注 讜砖"讚 讜讛"诪 诇讻转讞诇讛 诇注谞讬谉 讗讬住讜专 讗讘诇 诇注谞讬谉 讞讬讜讘讗 诇讗 砖谞讗 讛讻讬 讜诇讗 砖谞讗 讛讻讬 诪讬讞讬讬讘 讚诇注谞讬谉 转砖诇讜诪讬谉 诪讬讛转 诪讬讚讬 讚讗驻砖专 讛讜讗 讜诪讬讘注讬 诇讬讛 诇砖诇讜诪讬 诇讞讘专讬讛 诪诪讜谞讬讛 讜讗诪讟讜诇 讛讻讬 拽讗 谞拽讬讟 诇讛 讙诪专讗 讟注诪讗 诪砖讜诐 讚讗住讜专 诇讛爪讬诇 注爪诪讜 讘诪诪讜谉 讞讘讬专讜 讚讻讬讜谉 讚诇讻转讞诇讛 讻讬 讬讻讜诇 诇讛爪讬诇 注"讬 讚讘专 讗讞专 讗住讜专 诇讛爪讬诇 注爪诪讜 讘诪诪讜谉 讞讘讬专讜 讻讬 讗讬谉 讬讻讜诇 诇讛爪讬诇 注"讬 讚讘专 讗讞专 谞讛讬 讚诇讻转讞诇讛 诪讜转专 诇讛谞爪诇 注诇 讗讬讘讜讚 诪诪讜谉 讞讘讬专讜 讗讘诇 诇注谞讬谉 转砖诇讜诪讬谉 诪讬讚讬 讚讗驻砖专 讛讜讗 讜诪讬讞讬讬讘 讜砖讗专 讛砖诪讜注讛 驻砖讜讟讛 讛讬讗:



驻讬住拽讗 讗讘诇 讛专讜讚祝 讗讞专 讛讘讛诪讛 讻讜' 转谞讬讗 专"砖 讘谉 讬讜讞讗讬 讗讜诪专 讛注讜讘讚 注"讙 谞讬转谉 诇讛爪讬诇讜 讘谞驻砖讜 诪拽"讜 讜诪讛 驻讜讙诐 讛讚讬讜讟 砖诪转讻讜讬谉 诇讘讝讜转 讗转 讛讛讚讬讜讟 谞讬转谉 诇讛爪讬诇讜 讘谞驻砖讜 驻讜讙诐 讙讘讜讛 砖讻讜驻专 讘诪拽讜诐 注诇 讗讞转 讻诪讛 讜讻诪讛 讜诇讗 诪爪讬谞谉 诇诪讬驻专讱 诪讛 诇驻讜讙诐 讛讚讬讜讟 砖讻谉 注讜砖讛 讘讜 诪注砖讛 讚讗驻"讛 驻讜讙诐 讙讘讜讛 讞诪讬专 讟驻讬. 转谞讬讗 专"讗 讘"专 砖诪注讜谉 讗讜诪专 讛诪讞诇诇 讗转 讛砖讘转 谞讬转谉 诇讛爪讬诇讜 讘谞驻砖讜 住讘专 诇讛 讻专' 砖诪注讜谉 讗讘讜讛 讚讗诪专 讛注讜讘讚 注"讙 谞讬转谉 诇讛爪讬诇讜 讘谞驻砖讜 讜讗转讬讗 讘讙"砖 讚讞讬诇讜诇 讞讬诇讜诇 诪注"讙 讻转讬讘 讛讻讗 诪讞诇诇讬讛 诪讜转 讬讜诪转 讜讻转讬讘 讛转诐 讜诪讝专注讱 诇讗 转转谉 讜诇讗 转讞诇诇 诪讛 诇讛诇谉 谞讬转谉 诇讛爪讬诇讜 讘谞驻砖讜 讗祝 讻讗谉 谞讬转谉 诇讛爪讬诇讜 讘谞驻砖讜:



讗诪专 专' 讬讜讞谞谉 诪砖讜诐 专讘讬 砖诪注讜谉 讘谉 讬讜讞讗讬 住"讗 讘谉 讬讛讜爪讚拽 谞诪谞讜 讜讙诪专讜 讻诇 注讘讬专讜转 砖讘转讜专讛 讻讜'. 注"讙 讚转谞讬讗 专"讗 讗讜诪专 讗诐 谞讗诪专 讘讻诇 谞驻砖讱 诇诪讛 讛讜爪专讱 诇讜诪专 讘讻诇 诪讗讚讱 讜讗诐 谞讗诪专 讘讻诇 诪讗讚讱 诇诪讛 谞讗诪专 讘讻诇 谞驻砖讱 讗诐 讬砖 诇讱 讗讚诐 砖讙讜驻讜 讞讘讬讘 注诇讬讜 诪诪诪讜谞讜 诇讻讱 谞讗诪专 讘讻诇 谞驻砖讱 讗驻讬诇讜 谞驻砖讱 谞讬讟诇转 注诇 讬讬讞讜讚讜 讬砖 诇讱 讗讚诐 砖诪诪讜谞讜 讞讘讬讘 注诇讬讜 诪讙讜驻讜 诇讻讱 谞讗诪专 讘讻诇 诪讗讚讱 讗驻讬' 诪诪讜谞讱 谞讬讟诇:



注专讬讜转 讜砖驻讬讻讜转 讚诪讬诐 讚转谞讬讗 专讘讬 讗讜诪专 讻讬 讻讗砖专 讬拽讜诐 讗讬砖 注诇 专注讛讜 讻讜' 讜讻讬 诪讛 诇诪讚谞讜 诪专讜爪讞 诪注转讛 诇注谞讬谉 讗讜谞住 讛专讬 讛专讜爪讞 讘讗 诇诇诪讚 诇谞注专讛 诪讗讜专砖讛 讜谞诪爪讗 诇诪讚 讜诪讛 讘讗 诇诇诪讚 诪拽讬砖 谞注专讛 诪讗讜专砖讛 诇专讜爪讞 诪讛 专讜爪讞 讬讛专讙 讜讗诇 讬讛专讜讙 讗转 讞讘专讜 讗祝 谞注专讛 诪讗讜专砖讛 讬讛专讙 讛讘讜注诇 讜讗诇 讬注讘讜专. 讜诇讗 诪爪讬谞谉 诇诪讬诪专 讗祝 谞注专讛 诪讗讜专住讛 转讛专讙 讜诇讗 转讬讘注诇 诇讜 讚讛讗 讗诪专讬谞谉 诇拽诪谉 讚讗住转专 拽专拽注 注讜诇诐 讛讜讗讬 讜讗驻讬' 诇专讘讗 讛谞讗转 注爪诪谉 砖讗谞讬 讗讬谉 诇讱 讛专讜讚祝 讗讞专 谞注专讛 诪讗讜专住讛 砖讗讬谞讜 注讜砖讛 诇讛谞讗转 注爪诪讜 讜转讜 讛讗 讗诪专讬' 诇注讬诇 讘诪拽驻讚转 注诇 驻讙诪讛 讜诪谞讬讞转讜 砖诇讗 讬讛专讙谞讛 讚谞讬转谉 诇讛爪讬诇讛 讘谞驻砖讜 讗诇讬讘讗 讚专讘谞谉. 



讜诪讗讬 谞诪爪讗 诇诪讚 诪讗讬 谞注专讛 诪讗讜专住讛 谞讬转谉 诇讛爪讬诇讛 讘谞驻砖讜 砖诇 专讜讚祝 讗祝 专讜爪讞 谞讬转谉 诇讛爪讬诇 讗转 讛谞专讚祝 讘谞驻砖讜 砖诇 专讜讚祝 讻讚讗诪专讬' 诇注讬诇. 讜讗讬讘注讬' 诇谉 专讜爪讞 讙讜驻讬讛 诪谞讗 诇谉 讚讬讛专讙 讜讗诇 讬注讘讜专 讜诪讛讚专讬' 住讘专讗 讛讜讗 砖诇讗 谞讬转谞讜 诪爪讜转 诇讬讚讞讜转 讗爪诇 驻讬拽讜讞 谞驻砖 诪砖讜诐 讚讻转讬讘 讜讞讬 讘讛诐 讗诇讗 诪驻谞讬 讞讬讘讜讘 谞驻砖谉 砖诇 讬砖专讗诇 诇驻谞讬 讛诪拽讜诐 讗讘诇 讛讻讗 讙讘讬 专讜爪讞 讚讘讬谉 讛讻讬 讜讘讬谉 讛讻讬 [讗讬讻讗] 讗讬讘讜讚 谞砖诪讛 诇讗 谞讬转谞讛 诪爪讜转 讛诪拽讜诐 诇讬讚讞讜转 讜讗诐 转讗诪专 讗谞讬 专讗讜讬 诇讛讗专讬讱 讬诪讬诐 讬转专 诪讝讛 讜拽讗 诪讬拽讬讬诐 讘讬 讜讞讬 讘讛诐 讟驻讬 讚诪讗讬 讞讝讬转 讚讚诪讗 讚讬讚讱 住讜诪拽 讟驻讬 讻诇讜诪专 讗讚讜诐 讜讘专讬讗 讜谞驻砖讱 讬拽专讛 讘注讬谞讬 讛诪拽讜诐 讜专讗讜讬 诇讞讬讜转 讬转专 诪讞讘讬专讱 讻讚讬 砖转讗诪专 诪讜讟讘 讬讚讞讜 讞讬讬讜 砖诇 讝讛 砖讛谉 诪注讜讟讬谉 诪驻谞讬 讞讬讬讱 砖讛谉 诪专讜讘讬诐 讚拽讗 诪讬拽讬讬诐 讘讱 讜讞讬 讘讛诐 讟驻讬 讚讬诇诪讗 讚诪讗 讚讞讘专讱 住讜诪拽 讟驻讬 讜讛讜讗 专讗讜讬 诇讞讬讜转 讜诇讛讗专讬讱 讬诪讬诐 讬转专 诪诪讱 讜谞驻砖讜 讬拽专讛 讘注讬谞讬 讛诪拽讜诐 讬转专 诪讞讬讬讱. 讜讬砖 诇驻专砖 砖诇讗 谞讬转谞讜 诪爪讜转 诇讬讚讞讜转 讗爪诇 驻讬拽讜讞 谞驻砖 讗诇讗 讻讚讬 砖讬讞讬讛 讜讬拽讬讬诐 诪爪讜转 讛专讘讛 讻讚讗诪专讬谞谉 讛转诐 (讬讜诪讗 驻"讛:) 讞诇诇 注诇讬讜 砖讘转 讗讞转 讻讚讬 砖讬砖诪讜专 砖讘转讜转 讛专讘讛 讗讘诇 讛讻讗 讙讘讬 专爪讬讞讛 诪讗讬 讞讝讬转 讚讚诪讗 讚讬讚讱 住讜诪拽 讟驻讬 讜专讗讜讬 诇讛讗专讬讱 讬诪讬诐 讬转专 诪讞讘讬专讱 讻讚讬 砖转讗诪专 讬讚讞讜 讞讬讬讜 砖讛谉 诪注讜讟讬谉 讜讗讬谞谉 诪住驻讬拽讬谞谉 诇拽讬讬诐 讘讛诐 诪爪讜转 讛专讘讛 诪驻谞讬 讞讬讬 砖讛谉 诪专讜讘讬谉 讜专讗讜讬讬诐 诇拽讬讬诐 讘讛诐 诪爪讜转 讛专讘讛 讚讬诇诪讗 讚诪讗 讚讞讘专讱 住讜诪拽 讟驻讬. 讻讬 讛讛讜讗 讚讗转讗 诇拽诪讬讛 讚专讘讗 讗诪专 诇讬讛 讗诪专 诇讬 诪专讬 讚讜专讬 讘注诇 讚讬专转讬 讜讬砖 讗讜诪专讬诐 砖讻讱 讛讬讛 谞拽专讗 讻诇讜诪专 讗诪专 诇讬 讗讚讜谞讬 驻诇讜谞讬 讝讬诇 拽讟诇讬讛 诇驻诇谞讬讗 讻讜':



讻讬 讗转讗 专讘 讚讬诪讬 讗"专 讬讜讞谞谉 诇讗 砖谞讜 讚讘砖讗专 注讘讬专讜转 讬注讘讜专 讜讗诇 讬讛专讙 讗诇讗 砖诇讗 讘砖注转 讛砖诪讚 讗讘诇 讘砖注转 讛砖诪讚 讗驻讬' 讘砖讗专 注讘讬专讜转 讬讛专讙 讬讗诇 讬注讘讜专 诪驻谞讬 拽讬讚讜砖 讛砖诐 讜转讜 诪砖讜诐 讚讗转讬 诇诪住专讱. 讜讬砖 讗讜诪专讬诐 砖诇讗 讬专讙讬诇讜 讛注讻讜"诐 诇讛诪专讬讱 讗转 讛诇讘讘讜转 讘讻讱: 



讻讬 讗转讗 专讘讬谉 讗"专 讬讜讞谞谉 讗驻讬诇讜 砖诇讗 讘砖注转 讛砖诪讚 谞诪讬 诇讗 讗诪专谉 讬注讘讜专 注诇 砖讗专 注讘讬专讜转 讜讗诇 讬讛专讙 讗诇讗 讘爪讬谞注讛 讗讘诇 讘驻专讛住讬讗 讗驻讬' 诪爪讜讛 拽诇讛 讬讛专讙 讜讗诇 讬注讘讜专 诪驻谞讬 拽讬讚讜砖 讛砖诐 讻讚讬诇讬祝 诇讛 讜讗讝讬诇 诪讜谞拽讚砖转讬 讘转讜讱 讘谞讬 讬砖专讗诇. 诪讗讬 诪爪讜讛 拽诇讛 讗诪专 专讘讛 讘专' 讬爪讞拽 讗诪专 专讘 讗驻讬' 注专拽转讗 讚诪住讗谞讗 讻讱 砖诪注谞讜 砖讘讗讜转讜 讝诪谉 讛讬讜 专讙讬诇讬谉 讬砖专讗诇 诇拽砖讜专 住谞讚诇讬讛谉 讘专爪讜注讜转 砖讞讜专讜转 讜讛注讻讜"诐 讘讗讚讜诪讜转 讜讗诪专 专讘讬 讬讜讞谞谉 砖讗驻讬诇讜 讗诪专讜 诇讜 讘驻专讛住讬讗 拽砖讜专 住谞讚诇讱 讘专爪讜注讜转 讗讚讜诪讜转 讜讻谉 诇注谞讬谉 讻诇 讚讘专 砖讗讬谉 讬砖专讗诇 专讙讬诇讬谉 讘讜 讜注砖讜讬谉 诇砖谞讜转 讘讜 诪诪谞讛讙 讛注讻讜"诐 讚诇讬转 讘讬讛 讗诇讗 诪砖讜诐 讜讘讞讜拽转讬讛诐 诇讗 转诇讻讜 讬讛专讙 讜讗诇 讬注讘讜专:





诪讛专砖"讗 - 讞讬讚讜砖讬 讛诇讻讜转

讙诪专讗 讜讻讬 讬谞爪讜 讗谞砖讬诐 讙讜' 讜砖讬讘专 讗转 讛讻诇讬诐 讘讬谉 砖诇 谞专讚祝 讜讘讬谉 砖诇 讻诇 讗讚诐 讻讜' 讻讬 讗转讗 专讘讬谉 讗诪专 专讘讬 讬讛讜讚讛 讗驻讬诇讜 砖诇讗 讘砖注转 讙讝讬专转 讻讜' 讻爪"诇:


讘驻讬专砖"讬 讘讚"讛 住讘专 诇讛 讻讗讘讜讛 讻讜' 讞讬诇讜诇 诪注讘讜讚转 讻讜讻讘讬诐 讻讜' 诇讗 转转谉 诇讛注讘讬专 诇诪讜诇讱 讜诇讗 转讞诇诇 注讻"诇 拽爪转 拽砖讛 讚讛讗 专讘讬 讗诇注讝专 讘专' 砖诪注讜谉 住讘讬专讗 诇讬讛 诇注讬诇 讘驻专拽 讚' 诪讬转讜转 讚诪讜诇讱 诇讗讜 注讘讜讚转 讻讜讻讘讬诐 讛讜讗 讜讬砖 诇讬讬砖讘 讻诪讜 砖驻讬专砖 专砖"讬 讙讘讬 砖诇砖讛 讻专讬转讜转 讘注讘讜讚转 讻讜讻讘讬诐 讻讜' 讚讗讬 谞诪讬 诪讜诇讱 诇讗讜 注讘讜讚转 讻讜讻讘讬诐 讛讜讗 诪讻诇 诪拽讜诐 拽专讬 诇讬讛 注讘讜讚转 讻讜讻讘讬诐 讻讜' 注"砖 讜讘转讜住驻讜转 砖诐 讜拽"诇:





诪讛专"诐

讘转讜住' 讚"讛 讚拽住讘专 注讜谞砖讬谉 诪谉 讛讚讬谉 讜讻讜' 讻讚驻专讬' 驻' 讚' 诪讬转讜转 注讬讬谉 砖诐 讘转讜住驻讜转 讚祝 谞"讙 注"讘 讚"讛 讛砖转讗 讬砖 诇讜诪专 讗诪讜 砖讗讬谞讛 讗砖转 讗讘讬讜 讜讻讜':





讞讻诪转 砖诇诪讛

讙诪' 讚讗诪专 专讘讛 专讜讚祝 砖讛讬讛 专讜讚祝 讻讜' 讻爪"诇. 讜谞"讘 讛"讙 专讘讛 讻讜' 讻讚诪讜讻讞 讘驻专拽 讘转专讗 讚讘"拽 讜讻谉 驻讬专砖讜 讛转讜住驻讜转 讘驻专拽 讗诇讜 谞注专讜转 讘讚"讛 专讘 讗砖讬 讗诪专 讘讝专 砖讗讻诇 转专讜诪讛 讻讜' 讚祝 诇"讗:


砖诐 讜砖讬讘专 讗转 讛讻诇讬诐 讘讬谉 砖诇 专讜讚祝 讘讬谉 砖诇 谞专讚祝 讻讜' 谞诪讞拽 讘讬谉 砖诇 专讜讚祝:


砖诐 砖诇讗 讬讛讗 诪诪讜谞讜 讞诪讜专 诪讙讜驻讜 讻讜' 讘谞驻砖讜 住讘专 诇讛 讻讜' 讚转谞讬讗 专"讗 讗讜诪专 讜讗讛讘转 讗转 讛' 讗诇讛讬讱 讘讻诇 诇讘讘讱 讜讘讻诇 谞驻砖讱 讜讘讻诇 诪讗讜讚讱 讗诐 谞讗诪专 讻讜' 讻爪"诇:


专砖"讬 讘讚"讛 专讜讚祝 砖讛讬讛 专讜讚祝 讗讞专 专讜讚祝 讞讘讬专讜 诇讛讜专讙讜 讻讜' 讻爪"诇:





专砖"砖

讙诪专讗 讚讻转讬讘 讜讻讬 讬谞爪讜 讗谞砖讬诐. 讛诪爪讬讬谉 诇讚讘专讬诐 讟注讛 讻讬 讛讻讜讜谞讛 注诇 拽专讗 讚诪砖驻讟讬诐:



砖诐 讗讬谞讛讜 讚讗诪讜专 讻专"讗 讚转谞讬讗 讻讜'. 诪讻讗谉 住转讬专讛 诪驻讜专砖转 诇驻讬' 讛讙专"讗 讝"诇 讘住' 砖谞"讗 讘驻' 讛专讜讗讛 讚讻讜讜谞转 讛砖"住 讘讻"诪 注诇 住讬驻讗 讚讘专讬讬转讗 讛诪讜讘讗讛 砖诐 讘讙诪专讗 (住讗 讘) 专注"讗 讘讻诇 谞驻砖讱 讗驻讬' 谞讜讟诇 讗"谞. 讗讘诇 专"讗 注"讻 住"诇 讚讘讻"谞 讗讬谉 讛讻讜讜谞讛 注诇 诪住讬专转 谞驻砖 诪诪砖 讚讗"讻 讗讬谉 诇讱 讗讚诐 砖诪诪讜谞讜 讬讛讬讛 讞讘讬讘 注诇讬讜 讬讜转专 诪谞驻砖讜 注"砖. 讜讛讻讗 讗诪专 讛砖"住 讘讛讚讬讗 讚讗讬谞讛讜 讻专"讗 讜注"讻 爪"诇 讚讬讙讬讛 讻专"注 讜讘讛讙讛讜转讬讜 讻讗谉 诇讗 转拽谉:



专砖"讬 讚"讛 诪讛 专讜爪讞 讬讛专讙 讜讗诇 讬注讘讜专. 讗诐 讗诪专 讻讜'. 讻爪"诇:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讬注讘讜专 讜讗诇 讬讛专讙 讞讜抓. 注讬' 住讜讟讛 讬' 注"讘 转讜住' 讚"讛 谞讜讞:





注专讜讱 诇谞专

讘讙诪专讗 讗讘讬讬 讗诪专 讘讬讻讜诇 诇讛爪讬诇讜 讘讗讞讚 诪讗讘专讬讜: 讛专诪讘"诐 (驻"讗 诪讛诇' 谞注专讛 讘转讜诇讛) 讻转讘 讚讛讘讗 注诇 讗讞转 诪讞讬讬讘讬 讻专讬转讜转 讘讬谉 注"讬 讗讜谞住 讘讬谉 注"讬 驻讬转讜讬 讜诇讗 讛转专讜 讘讛诐 砖讗讬谞诐 谞诇拽讬诐 诪砖诇诪讬谉 拽谞住 注"砖 讜诇驻讬 住讜讙讬讗 讚诇驻谞讬谞讜 拽"诇 讻讬讜谉 讚驻住拽 砖诐 讚讞讬讬讘讬 诪讬转讜转 砖讜讙讙讬谉 驻讟讜专讬谉 诪谉 讛转砖诇讜诪讬谉 讜驻住拽 讙"讻 讘驻"讗 诪讛' 专讜爪讞 讚讞讬讬讘讬 讻专讬转讜转 谞讬转谉 诇讛爪讬诇讜 讘谞驻砖讜 讗"讻 诇讚讬讚讬讛 拽砖讛 讙"讻 拽讜砖讬转 讛讙诪专讗 讚讻讗谉 讜转讬专讜抓 拽诪讗 讚讛讙诪专讗 诇讗 砖讬讬讱 讚讛讜讗 驻住拽 讘驻"讗 诪讛' 讗讬住讜专讬 讘讬讗讛 讚讛注专讗讛 讝讜 讛讻谞住转 注讟专讛 讜讙诐 转讬专讜抓 专讘 驻驻讗 诇讗 砖讬讬讱 讚讻转讘 讘驻讬专讜砖 讘讬谉 讘讗讜谞住 讘讬谉 讘诪驻转讛 讜诇讗 诪砖讻讞转 讘诪转谞讬转谉 砖诇讗 讬讛专讙谞讛 讻转讬' 专讘讗 讚讛专诪讘"诐 诇讗 驻住拽 讻专' 讬讛讜讚讛 讜讗"讻 诇讗 诪砖讻讞转 讗诇讗 讘讘讗 注诇讬讛 砖诇讗 讻讚专讻讛 诪拽讜讚诐 讻转讬' 专讘 讞住讚讗 讗讜 讘讬讻讜诇 诇讛爪讬诇讜 讘讗讞讚 诪讗讘专讬讜 讻转讬' 讗讘讬讬 讜诇驻"讝 讛"诇 诇讛专诪讘"诐 诇驻专砖 讝讛 讘驻讬专讜砖 讻讬讜谉 讚诪讘讜讗专 讘讙诪专讗 讛讻讬 讜诇讗 诇住转讜诐 讘住转诪讗 砖诪砖诇诐 拽谞住 讚诪砖诪注 讘讻诇 讙讜讜谞讬:



讜专' 讬讜谞转谉 讘谉 砖讗讜诇 讛讬讗: 诪诇砖讜谉 讝讛 诪砖诪注 讚专讘谞谉 驻诇讬讙讬 讗专"讬 讘谉 砖讗讜诇 讜诪讟注诐 讝讛 讛拽砖讛 讛诇讞"诪 讘驻"讟 诪讛' 诪诇讻讬诐 注诇 讛专诪讘"诐 讚驻住拽 讻讜讜转讬讛 注"砖. 讜诇驻注谞"讚 讗讚专讘讛 诪讜讻讞 诪讻讗谉 讚讗讚专讘讛 讻"注 住"诇 讛讻讬 讚诇讻讗讜专讛 拽砖讛 诪讬 讚讞拽 诇讗讜拽诪讬 讘讬讻讜诇 诇讛爪讬诇讜 讘讗讞讚 诪讗讘专讬讜 讚讜讜拽讗 讛讗 诇注讬诇 拽讗诪专讬谞谉 讘讘专讬讬转讗 讚讬砖 诇讛 诪讜砖讬注 讗讬谉 诪爪讬诇讬谉 讗讜转讜 讘谞驻砖讜 讗"讻 诇讜拽诪讬讛 讘讬砖 诇讛 诪讜砖讬注 讗注"讻 讚讻"注 讗讬转 诇讛讜 讛讱 讚专讬讘"砖 讜讗"讻 讛讱 讬砖 诇讛 诪讜砖讬注 讙讜驻讗 讬砖 诇驻专砖 讛讻讬 讚讬讻讜诇 诇讛讜砖讬注 讘讛爪诇转 讗讞讚 诪讗讘专讬讜 讜注讻"驻 诇讬讻讗 谞驻拽讜转讗 讘讬谉 讘' 讗讜拽讬诪转讜转 讛诇诇讜 讻讬讜谉 讚转专讜讜讬讬讛讜 讻"注 住"诇. 讗诇讗 讚拽砖讛 诪讗讬 诪讜讻讬讞 专讬讘"砖 诪讛讱 讚诇讗 讬讛讬讛 讗住讜谉 讚谞讬转谉 诇讛爪讬诇讜 讘讗讞讚 诪讗讘专讬讜 诇讗 谞讬转谉 诇讛爪讬诇讜 讘谞驻砖讜 讚讬诇诪讗 讛转诐 讗讬讬专讬 讘讬砖 诇讜 诪讜砖讬注 诇讙诪专讬 讜讝讛 诇讗 谞讬转谉 诇讛爪讬诇讜 讘专讜爪讞 讻诪讜 讘谞注专讛 讛诪讗讜专住讛 讚讻转讬讘 拽专讗 讘驻讬' 讚讛讗 专讜爪讞 诪谞注专讛 讛诪讗讜专住讛 讗转讬讗:



拽住讘专 注讜谞砖讬谉 诪谉 讛讚讬谉: 讗"诇 讚讗讻转讬 讗讝讛专讛 诪谞"诇 讚讗讝讛专讛 诇讬讻讗 诇诪讬诇祝 诪拽"讜 讚讛讗 讘诪讻讜转 (讚祝 讬"讝 注"讘) 拽讗诪专讬谞谉 诇专"砖 讚讗讬谉 诪讝讛讬专讬谉 诪谉 讛讚讬谉 讚讬"诇 讚讗讝讛专讛 诇讗 诪爪专讻讬谞谉 诇专讜讚祝 诇讞讜讚 讚讘讻诇诇 讗讝讛专讛 讚注注"讝 讛讜讗 讜诇讗 诪爪专讻讬谞谉 讬诇驻讜转讗 讗诇讗 诇注谞讬谉 注讜谞砖 讚讘讝讛 诇讗 砖讬讬讱 讚讛讜讗 讘讻诇诇 注讜谞砖 讚注注"讝 讚讗讬谞讜 注讚 诇讗讞专 砖注讘专:



讞讜抓 诪注"讝 讜讙"注 讜砖驻"讚: 注讬讬谉 讘专"谉 砖诪住讜驻拽 讘讘讗 注诇 讛讘讛诪讛 讗讬 谞讬转谉 诇讛爪讬诇讜 讘谞驻砖讜 讜讚注转讜 诇驻讬 讛诪住拽谞讗 讚谞讬转谉 讗讻谉 诇讻讗讜专讛 爪"注 讻讬讜谉 讚讛讗 讚讻诇 讛注专讬讜转 讬诇驻讬谞谉 诪谞注专讛 讛诪讗讜专住讛 注"讻 诇讗讜 诪砖讜诐 讚讞"讻 讛谉 讻诪讜讛 讚讗"讻 谞专讘讛 讙诐 诪砖讗专 讞"讻 讜诪讬转转 讘"讚 讜讙诐 诇讗讜 诪砖讜诐 讚谞讬转谞讜 诇讛爪讬诇诐 讘谞驻砖诐 讛讜讗 讚讝讛 诇讗 砖讬讬讱 讘讘讛诪讛 讜讗讬 诪砖讜诐 讚讬诇驻讬谞谉 注专讬讜转 诪谞注专讛 讛诪讗讜专住讛 讘讛讬拽砖讗 讚专' 讬讜谞讛 讗"讻 诇讗 谞专讘讛 讝讻专 讜讘讛诪讛 讚讛诐 讗讬谞诐 讘讻诇诇 讛讬拽砖讗 诇驻讬 讞讚 转讬专讜抓 砖诇 讛转讜住' 讘讬讘诪讜转 (讚祝 谞"讚 注"讘) 讜爪"诇 讚诇驻讬 讛讱 转讬专讜爪讗 讘讗诪转 讘讘讛诪讛 讬注讘讜专 讜讗诇 讬讛专讙:



讜讛讗 转谞讬讗 讗诪专 专' 讬砖诪注讗诇: 拽"拽 诇驻讬 诪砖"讻 讛转讜住' 诇注讬诇 (讚祝 住"讗 注"讘) 讘砖诐 讬"诪 讚讛讗 讚讗诪专 讬讛专讙 讜讗诇 讬注讘讜专 讛讬讬谞讜 讘住转诐 注"讝 讜注"讝 讚讛转诐 讗讬讬专讬 讘注"讝 砖讛讻诇 注讜讘讚讬诐 诪讗讛讘讛 讜诪讬专讗讛 讚讜诪讬讗 讚讛转诐 注"砖 讜讘讛 讗诪专讬谞谉 讬注讘讜专 讜讗诇 讬讛专讙 讗"讻 诪讗讬 驻专讬讱 诪讛讗 讚专"讬 讜诪谞"诇 诇讜诪专 讚专' 讬砖诪注讗诇 驻诇讬讙 讗讛讗 讚诇诪讗 专' 讬砖诪注讗诇 讗讬讬专讬 讘注"讝 讻讛"讙 讚注讜讘讚讬谉 诪讗讛讘讛 讜诪讬专讗讛 讜讻讘专 讛拽砖讜 讛转讜住' 讙讜驻讗 拽讜砖讬讗 讻讛"讙 讜讛讜爪专讻讜 诇砖谞讜转 讚注讚讬驻讗 诪谞讬讛 诪砖谞讬 讜讝讛 诇讗 砖讬讬讱 讻讗谉 讚诪讬 注讚讬驻讗 诇注砖讜转 驻诇讜讙转讗 讞讚砖讛 讘讬谉 讛转谞讗讬诐:



转"诇 讜讞讬 讘讛诐. 讗"诇 讻讬讜谉 讚讘讙"注 讜砖驻"讚 注"讻 讙诐 专"讬 诪讜讚讛 讚讬讛专讙 讜讗诇 讬注讘讜专 诪讛谞讬 讟注诪讬 讚讗诪专讬谞谉 诇拽诪谉 讚讛专讬 专"讬 讘讗诪转 诇讗 拽讗诪专 专拽 注"讝 讗"讻 诪讗讬 拽讗诪专 诪讜讞讬 讘讛诐 讗讻转讬 谞讬诇祝 注"讝 讘拽"讜 讚诇注讬诇 诪谞注专讛 讛诪讗讜专住讛 讚讘讝讛 诇讗 砖讬讬讱 讗讬谉 注讜谞砖讬谉 诪谉 讛讚讬谉 讚讗讬谉 讝讛 注讜谞砖 讚讗讬讱 砖讬讬讱 注讜谞砖 拽讜讚诐 砖注讘专 注讘讬专讛 讚讬"诇 讚诇讗 砖讬讬讱 拽"讜 讛谞"诇 诇讚讬讚谉 讻讬讜谉 讚注"讝 诇讗 谞讬转谉 诇讛爪讬诇讜 讘谞驻砖讜 讜注专讬讜转 讜专讜爪讞 谞转谞讜 讗"讻 讛专讬 讘诇讗"讛 拽讬诇 注"讝 诪讛诐:



诇讻讱 谞讗诪专 讘讻诇 诪讗讚讱: 拽"拽 诇诪讛 诪爪专讻讬谞谉 讘讻诇 诪讗讜讚讱 诪讛讬讻讬 转讬转讬 砖诇讗 讬转谉 讻诇 诪诪讜谞讜 讚讛讗 讙诐 讘讻诇 谞驻砖讱 诇讗 讘注讬谞谉 讗诇讗 诪讚讻转讬讘 讜讞讬 讘讛诐 讜讝讛 诇讗 砖讬讬讱 诇注谞讬谉 诪诪讜谉 讜讗讬 诪砖讜诐 讚讬砖 诇讱 讗讚诐 砖诪诪讜谞讜 讞讘讬讘 注诇讬讜 诪讙讜驻讜 讜讛讜讬 讘讻诇诇 讜讞讬 讘讛诐 讗"讻 讘砖讗专 诪爪讜转 讚诇讗 拽讗讬 注诇讬讛诐 讘讻诇 诪讗讜讚讱 讚诇讗 讗讬讬专讬 专拽 讘注"讝 讻诪讜 讘讻诇 谞驻砖讱 诇讗 讬讞讜讬讬讘 诇讬转谉 诪诪讜谞讜 讻讚讬 诇讛爪讬诇 注爪诪讜 诪注讘讬专讛 讜讝讛讜 谞讙讚 讚注转 讛专"谉 驻' 诇讜诇讘 讛讙讝讜诇 砖驻住拽 讻讜讜转讬讛 讛专诪"讗 讘讬讜"讚 (住讬' 拽谞"讝) 注"砖:



讛专讬 讝讛 讘讗 诇诇诪讚 讜谞诪爪讗 诇诪讚: 拽"拽 讛专讬 讘讗 诇诇诪讚 讙"讻 诇注谞讬谉 讬讛专讙 讜讗诇 讬注讘讜专 讜讛转讜住' 诇注讬诇 讛专讙讬砖讜 讘讝讛 讜驻讬专砖讜 讚讗祝 诇诪讚 拽讗诪专 讗讻谉 讛讜诇"诇 讛讻讬 讜讛诇砖讜谉 诪砖诪注 讚讛注讬拽专 讛讜讗 诪讛 砖谞诪爪讗 诇诪讚 讜讙诐 讛讻讗 谞拽讟 讛讱 讚专砖讛 讚讬讛专讙 讜讗诇 讬注讘讜专 诇讘住讜祝 诪砖诪注 讚诇讗讜 注讬拽专 讚专砖讛 讛讜讗. 讜讛谞专讗讛 讘讝讛 讚讜讚讗讬 讛讬讻讬 讚讛讜拽砖讜 讘' 讚讘专讬诐 诇讛讚讚讬 诪讘诇讬 讚驻专讟 讛讻转讜讘 诇注谞讬谉 诪讛 讛讜拽砖讜 讜诪讬 讛讜拽砖 诇诪讬 讘讝讛 讗诪专讬谞谉 讗讬谉 讛讬拽砖 诇诪讞爪讛 讜讛讜拽砖讜 讘讻诇 讚专讻讬 讛讛讬拽砖 讜诇讻诇 讛爪讚讚讬诐 讗讘诇 讛讬讻讗 讚驻专讟 讛讻转讜讘 诪讛 谞拽讬砖 讜诇注谞讬谉 诪讛 谞拽讬砖 讻讙讜谉 讛讻讗 讚讻讗砖专 讬拽讜诐 讗讬砖 注"讻 诇注谞讬谉 讛讱 讚讬谞讗 讚讗讬讬专讬 讘讬讛 拽专讗 讛讜拽砖 讜讝讛 诇讗 砖讬讬讱 诇注谞讬谉 讗讜谞住 讚诇讗 讬讚注讬谞谉 讘专讜爪讞 讙"讻 讗注"讻 讚拽讗讬 讗讛讱 讚讜讗讬谉 诇讛 诪讜砖讬注 讚住讬驻讗 讚拽专讗 讚讗讬讬专讬 讘谞讬转谉 诇讛爪讬诇讜 讘谞驻砖讜 讜讘讝讛 专讜爪讞 诇诇讗 诇诇诪讚 讗转讬 讗诇讗 谞诪爪讗 诇诪讚 讜讗祝 讚诪拽砖讬谞谉 谞注专讛 讛诪讗讜专住讛 讙"讻 诇专讜爪讞 诇注谞讬谉 讬讛专讙 讜讗诇 讬注讘讜专 讛讬讬谞讜 诪砖讜诐 讚讗讬谉 讛讬拽砖 诇诪讞爪讛 讗讘诇 注"讻 注讬拽专 讛讬拽砖 讚拽专讗 诇讗讜 讛讬讬谞讜 讛讱 讻讬讜谉 讚诇讗 讗讬讬专讬 讘拽专讗 砖诐 诪讛讱 讚讬讛专讙 讜讗诇 讬注讘讜专 讜讻谉 讛讜讗 讙"讻 讘讛讱 讚诪砖讻讘讬 讗砖讛 讚讛讘讬讗讜 讛转讜住' 诇注讬诇 讚讜讚讗讬 注讬拽专 讛讛讬拽砖 诇讗讜 诇注谞讬谉 讛注专讗讛 讗讬讬专讬 讚讛讗 诪讝讛 诇讗 讗讬讬专讬 拽专讗 砖诐 讗诇讗 诪讘讬讗讛 讙诪讜专讛 讜讗讬讱 讬讗诪专 注诇 讝讛 诪砖讻讘讬 讗砖讛 讗注"讻 讗转讬 诇讞讬讬讘 讗砖讛 讘砖诇讗 讻讚专讻讛 讜讘讝讛 谞诪爪讗 诇诪讚 讜讻谉 讙诐 讻谉 讘讛讬拽砖 讚爪讘讬 讜讗讬诇 讚讙诐 砖诐 注讬拽专 讛讛讬拽砖 讜讚讗讬 诇讗讜 诇注谞讬谉 诪转谞讜转 讗转讬 讚讘讬讛 诇讗 讗讬讬专讬 拽专讗 砖诐 专拽 诇注谞讬谉 讝讘讬讞讛 讜讘讝讛 讙"讻 谞诪爪讗 诇诪讚:



讘专砖"讬 讚"讛 讜讬讻讜诇. 讛谞专讚祝 讗讜 讚专讜讗讛讜 诇讛爪讬诇 讘讗' 诪讗讘专讬讜: 注' 讘诪"诇 (住讜祝 讛' 讞讜讘诇) 砖讻' 讘砖诐 讛专讗"诐 讚讛谞专讚祝 注爪诪讜 讗"爪 诇讛爪讬诇讜 讘讗' 诪讗讘专讬讜 讜讝讛 讚诇讗 讻讚注转 专砖"讬 讚讻讗谉 讗讻谉 讛住讜讙讬讗 讚讛讻讗 诪讜讻讞 讻讚注转 专砖"讬 讚讗诇"讻 讗讻转讬 讬拽砖讛 诇诪讛 讘诇讗 讬讛讬讛 讗住讜谉 注谞讜砖 讬注谞砖 讛讗 谞讬转谉 诇讛爪讬诇讜 讘谞驻砖讜 注"讬 讛谞专讚祝:



讚"讛 住讘专 诇讛. 讜诪讝专注讱 诇讗 转转谉 诇讛注讘讬专 诇诪讜诇讱: 诇驻讬 诪砖"讻 讛转讜住' 诇注讬诇 讚诇讻讱 诇讗 讬诇驻讬谞谉 讙"讻 讛谞讬 讚驻' 讛谞砖专驻讬谉 诇拽诪谉 诪砖讜诐 讚讛讻讗 讞诇讜诇 讘诪拽讜诐 诪讬转讛 注讜诪讚转 讗"讻 注"讻 诇讗讜 诪讛讱 拽专讗 讚诪讝专注讱 诇讗 转转谉 讬诇讬祝 讚讛转诐 诇讗 讻转讬讘 诪讬转讛 讗诇讗 诪拽专讗 讚讗诐 讛注诇诐 讬注诇讬诪讜 讚驻' 拽讚讜砖讬诐 讚砖诐 讻转讬讘 讞诇讜诇 讘诪拽讜诐 诪讬转讛 讗讻谉 讙诐 诇砖讬讟转 专砖"讬 讬砖 诇讬讬砖讘 诪讛 砖讛拽砖讜 讛转讜住' 讚讗"讻 谞讬诇祝 讙诐 讛谞讬 讚驻' 讛谞砖专驻讬诐 诪讙讝"砖 讝讜 讚讬"诇 注"讻 诇讗 诪专讘讬谞谉 讻讬讜谉 讚讻讜诇讛讜 讛诐 讞讬讬讘讬 讻专讬转讜转 讜诪讬转讛 讘讬讚讬 砖诪讬诐 讗"讻 讗讬 住"讚 讚诪专讘讬谞谉 讛谞讬 诇"诇 讞讟讗 诇讞讬讬讘讬 讻专讬转讜转 讚注专讬讜转 谞讬诇祝 诪讛谞讬 讚诇讬讻讗 讘讛讜 驻讙诐 讜讗注驻"讻 谞转谞讜 诇讛爪讬诇诐 讘谞驻砖诐 讞"讻 讚注专讬讜转 讚讗讬转 讘讛讜 驻讙诐 诇讻"砖 讚讛讗 讛讱 转谞讗 住讘专 注讜谞砖讬谉 诪谉 讛讚讬谉 讗讘诇 讛砖转讗 讚诇讗 诪专讘讬谞谉 讗诇讗 砖讘转 诇讗 砖讬讬讱 诇讛拽砖讜转 讚讗"讻 诪讜转 诇讞讬讬讘讬 诪讬转讜转 讘"讚 诇"诇 谞讬诇祝 讘拽"讜 诪砖讘转 讚讛讗 讗爪讟专讬讱 诇诪讬转讜转 讘"讚 讚拽讬诇讬 诪住拽讬诇讛 讗"谞 讗讬 诇讗讜 诪讜转 讛讜讬 诪专讘讬谞谉 讗驻讬诇讜 讞讬讬讘讬 诇讗讜讬谉 讙"讻 讻诪讘讜讗专 诇注讬诇:



讘讚"讛 住讘专讗 讛讜讗. 讚讗讬讻讗 转专转讬 讗讬讘讜讚 谞砖诪讛 讜注讘讬专讛: 讛讗 讚讘注讬谞谉 讛讱 讟注诪讗 讚讗讬讻讗 注讘讬专讛 讙"讻 讛讬讬谞讜 讚讗讬 专拽 诪砖讜诐 讚诪讗讬 讞讝讬转 讚讚诪讱 住讜诪拽 讟驻讬 讗讬谉 诇谞讜 诇讞讬讬讘讜 砖讬讛专讙 讚讛讜讗 讬讗诪专 砖诪拽驻讬讚 注诇 讗讘讜讚 谞砖诪转讜 讟驻讬 讜诇讻谉 讘注讬谞谉 讚讗讬讻讗 注讘讬专讛 讙"讻 讜讛讬讬谞讜 讚讘讻讛"讙 诇讗 讛转讬专讛 讛转讜专讛 诪砖讜诐 讜讞讬 讘讛诐 讻诇诇 讻讬讜谉 讚诪诪谞"驻 讗讬讻讗 讗讬讘讜讚 谞砖诪讛 讜谞砖讗专讛 注讘讬专讛 讚专爪讬讞讛:





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

讚转谞讬讗, 专讘讬 讬讜谞转谉 讘谉 砖讗讜诇 讗讜诪专 专讜讚祝 砖讛讬讛 专讜讚祝 讗讞专 讞讘讬专讜 诇讛讜专讙讜, 讜讬讻讜诇 诇讛爪讬诇讜 讘讗讞讚 诪讗讘专讬讜 讜诇讗 讛爪讬诇 谞讛专讙 注诇讬讜.
讜注讬讬谉 讘专诪讘"诐 (驻"讗 诪讛诇' 专讜爪讞 讛讬"讙) 讜讝"诇 讻诇 讛讬讻讜诇 诇讛爪讬诇 讘讗讘专 诪讗讬讘专讬讜 讜诇讗 讟专讞 讘讻讱 讗诇讗 讛爪讬诇 讘谞驻砖讜 砖诇 专讜讚祝 讜讛专讙讜 讛专讬 讝讛 砖讜驻讱 讚诪讬诐 讜讞讬讬讘 诪讬转讛 讗讘诇 讗讬谉 讘讬转 讚讬谉 诪诪讬转讬谉 讗讜转讜 注讻"诇. 讜讬砖 诇讛住转驻拽 讛讗诐 讘讬讻讜诇 诇讛爪讬诇讜 讘讗' 诪讗讘专讬讜 转讜 诇讗 讛讜讬 专讜讚祝, 讚驻拽注 诪讬谞讬讛 砖诐 专讜讚祝, 讗讜"讚 讚讗注"驻 砖讬讻讜诇 诇讛爪讬诇讜 讘讗' 诪讗讘专讬讜 诪"诪 讛讜讬 专讜讚祝 讚讻讜讜谞转讜 诇讛专讜讙 讗转 讞讘讬专讜 讗诇讗 砖讗诐 讛讜讗 讬讻讜诇 诇讛爪讬诇 讗转 讛谞专讚祝 讘诇讬 诇讛专讜讙 讗转 讛专讜讚祝 讗讝讬 讗住讜专 诇讛爪讬诇讜 讘谞驻砖讜. 讜讛谞讛 诪诪讛 砖驻住拽 讛专诪讘"诐 (讛谞"诇) 砖讗诐 讛讬讛 讬讻讜诇 诇讛爪讬诇 讘讗' 诪讗讘专讬讜 讜讛专讙讜 讛专讬讛讜 讞讬讬讘 诪讬转讛 讗讱 讗讬谉 讘"讚 诪诪讬转讬谉 讗讜转讜 诪砖诪注 拽爪转 讚住"诇 讚讛讜讬 专讜讚祝. 讜讬诇"注 诪讛 讛讚讬谉 讗诐 讬讻讜诇 诇讛驻住讬拽 讗转 讛专讚讬驻讛 注"讬 砖讬讚讘专 注诐 讛专讜讚祝 讜讬讜讻讬讞讜 讘讚讘专讬诐 讚讗讝讬 讛讬讛 诪驻住讬拽 诪诇专讚讜祝, 讜诇讗 讚讬讘专 注诪讜 讜讛专讙讜 讛讗诐 讝讛 谞讞砖讘 砖讛讬讛 讬讻讜诇 诇讛爪讬诇讜 讘讗' 诪讗讘专讬讜 讗讜 诇讗, 讚讬转讻谉 讚讚讜拽讗 讘讬讻讜诇 诇讛爪讬诇讜 讘讗讞讚 诪讗讘专讬讜 注讚讬讬谉 诪讬拽专讬 专讜讚祝 讜诪砖讜"讛 讗诐 讛专讙讜 讗讬谉 讘"讚 诪诪讬转讬谉 讗讜转讜 (讜讻讚驻住拽 讛专诪讘"诐), 诪砖讗"讻 讘讗讜驻谉 砖讛讬讛 诪驻住讬拽 专讚讬驻转讜 讗诐 讛讬讜 诪讚讘专讬诐 注诪讜 讜诪讜讻讬讞讬谉 讗讜转讜 讜讛讬讛 诪驻住讬拽 讗转 讛专讚讬驻讛 诪注爪诪讜 讬"诇 讚驻拽注 诪讬谞讬讛 砖诐 专讜讚祝 诇讙诪专讬 讜讛讛讜专讙讜 讞讬讬讘 诪讬转讛 讘讘"讚.
讜注讜讚 讬砖 诇讛住转驻拽 讗诇讬讘讗 讚专"讬 讘谉 砖讗讜诇 诪讛讜 讛讚讬谉 讘讗讜驻谉 砖讗讚诐 讗' 讬讻讜诇 诇讛爪讬诇 讗转 讛谞专讚祝 讘讗讞讚 诪讗讘专讬讜 砖诇 讛专讜讚祝 讜讬砖 砖诐 讗讚诐 砖谞讬 砖讗讬谞讜 讬讻讜诇 诇讛爪讬诇 讗转 讛谞专讚祝 讗讗"讻 讛讜专讙 讗转 讛专讜讚祝, 讛讗诐 诪讜转专 诇讜 诇讛专讜讙 讗转 讛专讜讚祝 讗讜 诇讗, 讚讗讬 谞讬诪讗 讚讘讬讻讜诇 诇讛爪讬诇 讘讗' 诪讗讘专讬讜 讗讝讬 驻拽注 诪讬谞讬讛 砖诐 专讜讚祝 讗"讻 讬"诇 讚讙诐 讛砖谞讬 讗讬谞讜 讬讻讜诇 诇讛讜专讙讜, 诪砖讗"讻 讗诐 注讚讬讬谉 讛讜讬 专讜讚祝 讗诇讗 砖讗住讜专 诇讛专讙讜 讻砖讬讻讜诇 诇讛爪讬诇讜 讘讗' 诪讗讘专讬讜 讬"诇 讚专拽 诇讗讚诐 讛专讗砖讜谉 讗住讜专 诇讛讜专讙讜 讗讘诇 诪讜转专 诇砖谞讬 诇讛讜专讙讜. 讜注讜讚 讬砖 诇注讬讬谉 讘讝讛 诪讛讜 讛讚讬谉 诇砖讬讟转 讛专讗讘"讚 (驻"讟 诪讛诇' 诪诇讻讬诐 讛"讚, 讜注讬讬谉 讘专讚讘"讝 砖诐) 砖讗诐 讛讜专讙 专讜讚祝 砖讛讬讛 讬讻讜诇 诇讛爪讬诇讜 讘讗' 诪讗讘专讬讜 讚讞讬讬讘 诪讬转讛 讘讘"讚, 诪讛 讛讚讬谉 讘讗讜驻谉 砖诇讙讘讬 讗讚诐 讗' 讛讜讬 讬讻讜诇 诇讛爪讬诇讜 讘讗' 诪讗讘专讬讜 讜诇讙讘讬 讗讚诐 砖谞讬 讛讜讬 讗讬谞讜 讬讻讜诇 诇讛爪讬诇讜 讘讗' 诪讗讘专讬讜. 讚诇讻讗讜专讛 诇驻讬 讛专讗讘"讚 讻砖讬讻讜诇 诇讛爪讬诇 讘讗' 诪讗讘专讬讜 驻拽注 诪讬谞讬讛 砖诐 专讜讚祝 讜诪砖讜"讛 讗诐 讛专讙讜 讛专讗砖讜谉 讛专讬讛讜 讞讬讬讘 诪讬转讛 讘讘"讚, 讜讗"讻 讗祝 讛砖谞讬 讗住讜专 诇讛讜专讙讜 讚诪讗讞专 砖讬讻讜诇 讛专讗砖讜谉 诇讛爪讬诇讜 讘讗' 诪讗讘专讬讜 驻拽注 诪诪谞讜 砖诐 专讜讚祝 讜讗住讜专 讗祝 诇砖谞讬 诇讛讜专讙讜.470
讚讗诪专 专讘讗 专讜讚祝 砖讛讬讛 专讜讚祝 讗讞专 讞讘讬专讜, 讜砖讬讘专 讗转 讛讻诇讬诐, 讘讬谉 砖诇 谞专讚祝 讜讘讬谉 砖诇 讻诇 讗讚诐 驻讟讜专 诪讗讬 讟注诪讗 诪转讞讬讬讘 讘谞驻砖讜 讛讜讗. 讜谞专讚祝 砖砖讬讘专 讗转 讛讻诇讬诐, 砖诇 专讜讚祝 驻讟讜专, 砖诇 讻诇 讗讚诐 讞讬讬讘. 砖诇 专讜讚祝 驻讟讜专 砖诇讗 讬讛讗 诪诪讜谞讜 讞讘讬讘 注诇讬讜 诪讙讜驻讜, 砖诇 讻诇 讗讚诐 讞讬讬讘 砖诪爪讬诇 注爪诪讜 讘诪诪讜谉 讞讘讬专讜.
讜讛谞讛 注讬讬谉 讘专诪讘"诐 (驻"讞 诪讛诇讻讜转 讞讜讘诇 讜诪讝讬拽 讛"讚) 讜讝"诇 谞砖讗 诪诪讜谉 讞讘讬专讜 讘讬讚讜 讜谞转谞讜 诇讗谞住 讞讬讬讘 诇砖诇诐 诪讻诇 诪拽讜诐 讗祝 注诇 驻讬 砖讛诪诇讱 讗谞住讜 诇讛讘讬讗, 讘诪讛 讚讘专讬诐 讗诪讜专讬诐 砖讗诐 讗谞住讜 诇讛讘讬讗 讜讛讘讬讗 讞讬讬讘 讘砖诇讗 讛讙讬注 讛诪诪讜谉 诇专砖讜转 讛讗谞住, 讗讘诇 讗谞住 砖讗谞住 讬砖专讗诇 注讚 砖讛专讗讛讜 讜注诪讚 讛讗谞住 注诇 讛诪诪讜谉 讜谞注砖讛 讘专砖讜转讜 讜讗谞住 讗转 讬砖专讗诇 注讚 砖讛讜诇讬讻讜 诇讜 诇诪拽讜诐 讗讞专, 讜讗驻讬诇讜 讛讜诇讬讻讜 讝讛 讛诪讜住专 砖讛专讗讛 讛专讬 讝讛 驻讟讜专 诪诇砖诇诐, 砖讻讬讜谉 砖注诪讚 讛讗谞住 讘爪讚 讛讗讜爪专 讻讘专 讗讘讚 讻诇 诪讛 砖讬砖 讘讜 讜讻讗讬诇讜 谞砖专祝. 讜讛砖讬讙 注诇讬讜 讛专讗讘"讚 讜讝"诇 谞砖讗 诪诪讜谉 讞讘讬专讜 讘讬讚讜 讜谞转谞讜 诇讗谞住 讞讬讬讘 诇砖诇诐 诪讻诇 诪拽讜诐 讗祝 注诇 驻讬 砖讛诪诇讱 讗谞住讜 诇讛讘讬讗. 讗"讗 讙诐 讘讝讛 注诇 讚专讱 讛专讘 讛讜讗 讛讜诇讱 讜讗讬谉 讛讙讗讜谉 诪讜讚讛 诇讜 讜讻谉 讘讚讬谉 砖讗讬谉 诇讱 讚讘专 砖注讜诪讚 讘驻谞讬 驻讬拽讜讞 谞驻砖 讜诪讗讬谉 讬转讞讬讬讘 诇讜 讝讛 砖讬诪讜转 讘砖讘讬诇 诪诪讜谉 讞讘讬专讜 讛讜讗讬诇 讜讬讬讞讚讜 诇讜 讜讻讜' 注讻"诇. 讜诇讻讗讜专讛 讬砖 诇讛拽砖讜转 诪讙诪' 讝讜 注诇 砖讬讟转 讛专讗讘"讚 (砖诐) 讚驻拽讜"谞 驻讜讟专 诪转砖诇讜诪讬谉, 讚讗"讻 讗诪讗讬 讞讬讬讘 讛谞专讚祝 诇砖诇诐. 讜讬"诇 讚讛转诐 诪讬讬专讬 砖讬讬讞讚 诇讜 讛注讻讜"诐 诪诪讜谉 讞讘讬专讜 讚讗讝讬 住讜讘专 讛专讗讘"讚 讚讗诐 诪住专 诇注讻讜"诐 讻讚讬 诇讛爪讬诇 讗转 谞驻砖讜 讛专讬讛讜 驻讟讜专 诪转砖诇讜诪讬谉. 讗讱 讘讗讜驻谉 砖诇讗 讬讬讞讚 诇讜 注讻讜"诐 诪诪讜谉 诪住讜讬诐 诇诪住讜专 诇讜 讗讝讬 讛讜讗 讞讬讬讘 诇砖诇诐 讚讻诇 讗' 讬讻讜诇 诇讟注讜谉 诇诪讛 讘讞专转 讗转 诪诪讜谞讬, 讚讛讬讬转 讬讻讜诇 诇讛爪讬诇 讗转 注爪诪讱 讘诪诪讜谉 砖诇 讗讚诐 讗讞专. 讜讬"诇 讚讛专讗讘"讚 讬驻专砖 讚讘住讜讙讬讬谉 诪讬讬专讬 砖讛讬讛 讛谞专讚祝 讬讻讜诇 诇讛爪讬诇 讗转 注爪诪讜 讘讗讜驻谉 讗讞专 讜诪砖讜"讛 讞讬讬讘 诇砖诇诐.471
讜讛谞讛 讬砖 诇讛住转驻拽 讘讬住讜讚 讛讚讬谉 砖讗诐 讛讝讬拽 讛谞专讚祝 讻诇讬讜 砖诇 专讜讚祝 讛专讬讛讜 驻讟讜专 讛讗诐 讝讛讜 诪讚讬谉 讛爪诇讛 砖诇讗 讬讛讗 诪诪讜谞讜 讞讘讬讘 注诇讬讜 诪讙讜驻讜 讚诪讚谞讬转谉 诇讛爪讬诇讜 讘谞驻砖讜 讻诇 砖讻谉 砖谞讬转谉 诇讛谞爪诇 讘诪诪讜谞讜 (讜讻"讻 讛转讜住' 讘讚"讛 砖诇讗), 讗讜"讚 讚讛讜讬 讚讬谉 诪住讜讬诐 讘驻谞"注 讚讛讝讬拽 讻诇讬讜 砖诇 讛专讜讚祝 驻讟讜专, 讜讻谉 诪砖诪注 诪讚讘专讬 讛专诪讘"诐 (驻"讞 诪讛诇' 讞讜讘诇 讜诪讝讬拽 讛讬"讙) 讜讝"诇 专诪讘"诐 谞专讚祝 砖砖讘专 讻诇讬诐 砖诇 专讜讚祝 驻讟讜专 诇讗 讬讛讬讛 诪诪讜谞讜 讞讘讬讘 注诇讬讜 诪讙讜驻讜 注讻"诇. 讜谞驻"诪 讘讗讜驻谉 砖诪砖讘专 讻诇讬讜 砖诇 讛专讜讚祝 讻讚讬 诇讛谞拽诐 诪诪谞讜 讜诇讗 诇讛爪讬诇 讗转 注爪诪讜, 讚诇驻讬 转讜住' 讬"诇 讚讞讬讬讘, 诪砖讗"讻 诇讛专诪讘"诐 讬"诇 讚驻讟讜专.
讜讛谞讛 注讬讬谉 讘专诪讘"诐 (驻"讞 诪讛诇' 讞讜讘诇 讜诪讝讬拽 讛讬"讗) 砖驻住拽 讘谞讜讙注 诇诪讜住专 讜讝"诇 讜讗住讜专 诇讗讘讚 诪诪讜谞讜 砖诇 诪住讜专 讜讗祝 注诇 驻讬 砖诪讜转专 诇讗讘讚 讙讜驻讜 砖讛专讬 诪诪讜谞讜 专讗讜讬 诇讬讜专砖讬讜 注讻"诇. 讜爪"注 诪"砖 诪讜住专 诪专讜讚祝, 讚讛专讬 讘驻"讞 诪讛诇' 讞讜讘诇 讜诪讝讬拽 (讛"讬) 驻住拽 讛专诪讘"诐 讜讝"诇 诪讜转专 诇讛专讜讙 讛诪讜住专 讘讻诇 诪拽讜诐 讜讗驻讬诇讜 讘讝诪谉 讛讝讛 砖讗讬谉 讚谞讬谉 讚讬谞讬 谞驻砖讜转, 讜诪讜转专 诇讛专讙讜 拽讜讚诐 砖讬诪住讜专 讗诇讗 讻砖讗诪专 讛专讬谞讬 诪讜住专 驻诇讜谞讬 讘讙讜驻讜 讗讜 讘诪诪讜谞讜 讜讗驻讬诇讜 诪诪讜谉 拽诇 讛专讬 讛转讬专 注爪诪讜 诇诪讬转讛, 讜诪转专讬谉 讘讜 讜讗讜诪专讬谉 诇讜 讗诇 转诪住讜专, 讗诐 讛注讬讝 驻谞讬讜 讜讗诪专 诇讗 讻讬 讗诇讗 讗诪住专谞讜 诪爪讜讛 诇讛专讙讜 讜讻诇 讛拽讜讚诐 诇讛专讙讜 讝讻讛 注讻"诇. 讜爪"注 讚讻诪讜 砖谞专讚祝 砖讛讝讬拽 讻诇讬讜 砖诇 专讜讚祝 驻讟讜专 讚诇讗 讬讛讗 诪诪讜谞讜 讞讘讬讘 注诇讬讜 诪讙讜驻讜 讛"谞 讬"诇 诇讙讘讬 诪讜住专 讜诇诪讛 驻住拽 讛专诪讘"诐 砖讗住讜专 诇讗讘讚 讗转 诪诪讜谞讜 砖诇 诪住讜专. 讜讬转讻谉 讚砖讗谞讬 专讜讚祝 讚讞诇 注诇讬讜 讞讬讜讘 诪讬转讛 讜讬砖 讞讬讜讘 诇讛讜专讙讜 讜诪砖讜"讛 讗诐 讛讝讬拽 讛谞专讚祝 讗转 诪诪讜谞讜 讛专讬讛讜 驻讟讜专, 诪砖讗"讻 讘诪住讜专 讚讬砖 专拽 专砖讜转 诇讛讜专讙讜 诇讬讻讗 讛讬转专 诇讛讝讬拽 讗转 诪诪讜谞讜. 讜讬砖 诇讛讘讬讗 专讗讬讬讛 讚讬砖 专拽 专砖讜转 诇讛专讜讙 讗转 讛诪讜住专 诪讛讗 讚诪讜住专 讞讬讬讘 诇砖诇诐 讜讗诐 讛讬讛 讞讬讬讘 诪讬转讛 讗讝讬 讛讬讛 驻讟讜专 诪讚讬谉 拽诇讘讚"诪 讜注诇 讻专讞讱 讚讬砖 专拽 专砖讜转 诇讛专讜讙 讗转 讛诪讜住专 讜诇讻谉 诪讜住专 讞讬讬讘 讘转砖诇讜诪讬谉472, 讜诇驻讬讻讱 讗住讜专 诇讛讝讬拽 讗转 诪诪讜谞讜, 诪砖讗"讻 讘专讜讚祝 讚讞诇 注诇讬讜 讞讬讜讘 诪讬转讛 讜诪砖讜"讛 讗诐 讛讝讬拽 讛谞专讚祝 讗转 诪诪讜谞讜 驻讟讜专 讚诇讗 讬讛讬讛 诪诪讜谞讜 讞讘讬讘 讬讜转专 诪讙讜驻讜.
讗诪专 专讘讬 讬讜讞谞谉 诪砖讜诐 专讘讬 砖诪注讜谉 讘谉 讬讛讜爪讚拽 谞讬诪谞讜 讜讙诪专讜 讘注诇讬转 讘讬转 谞转讝讛 讘诇讜讚 讻诇 注讘讬专讜转 砖讘转讜专讛 讗诐 讗讜诪专讬谉 诇讗讚诐 注讘讜专 讜讗诇 转讛专讙 讬注讘讜专 讜讗诇 讬讛专讙, 讞讜抓 诪注讘讜讚讛 讝专讛 讜讙讬诇讜讬 注专讬讜转 讜砖驻讬讻讜转 讚诪讬诐 讜讻讜' 讻讬 讗转讗 专讘 讚讬诪讬 讗诪专 专讘讬 讬讜讞谞谉 诇讗 砖谞讜 讗诇讗 砖诇讗 讘砖注转 讛砖诪讚, 讗讘诇 讘砖注转 讛砖诪讚 讗驻讬诇讜 诪爪讜讛 拽诇讛 讬讛专讙 讜讗诇 讬注讘讜专. 讻讬 讗转讗 专讘讬谉 讗诪专 专讘讬 讬讜讞谞谉 讗驻讬诇讜 砖诇讗 讘砖注转 讛砖诪讚, 诇讗 讗诪专讜 讗诇讗 讘爪讬谞注讗, 讗讘诇 讘驻专讛住讬讗 讗驻讬诇讜 诪爪讜讛 拽诇讛 讬讛专讙 讜讗诇 讬注讘讜专.
讘住讜讙讬讗 讚讬讛专讙 讜讗诇 讬注讘讜专
讗
讘讬讗讜专 诪讞诇讜拽转 讛专讗砖讜谞讬诐 讘讚讬谉 诪讬 砖注讘专 讘讗讜谞住 注诇 讙' 注讘讬专讜转 讜注讘专 讜诇讗 谞讛专讙
讜讛谞讛 拽讬讬"诇 讚驻拽讜"谞 讚讜讞讛 讻诇 注讘讬专讜转 砖讘转讜专讛 讚讻转讬讘 讜讞讬 讘讛诐, 讜讚专砖讬谞谉 讜诇讗 砖讬诪讜转 讘讛诐, 讗诪谞诐 诪讘讜讗专 讘讙诪' 讚讘讙' 注讘讬专讜转 讞诪讜专讜转 讜注诇 砖讗专 注讘讬专讜转 讘砖注转 讛砖诪讚 讗讜 讘驻专讛住讬讗 讞诇 讚讬谉 讚讬讛专讙 讜讗诇 讬注讘讜专. 讜诇驻讜诐 专讬讛讟讗 讬"诇 讚讬砖 讞讬诇讜拽 讘讬谉 讚讬谉 讬讛专讙 讜讗"讬 讘讙' 注讘讬专讜转 诇讘讬谉 讚讬谉 讬讛专讙 讜讗"讬 讘砖注转 讛砖诪讚 讜讘驻专讛住讬讗, 讚讘讙' 注讘讬专讜转 讞诪讜专讜转 讗讬谉 驻拽讜"谞 讚讜讞讛 讗转 讛注讘讬专讛 诪讞诪转 讞讜诪专 讛讗讬住讜专 讜诇讗 讞诇 讘讻诇诇 讛诪转讬专 砖诇 驻拽讜讞 谞驻砖 讜诪诪讬诇讗 讞诇 讚讬谉 讚讬讛专讙 讜讗诇 讬注讘讜专. 诪砖讗"讻 讘砖讗专 注讘讬专讜转 讘砖注转 讛砖诪讚 讗讜 讘驻专讛住讬讗 讬"诇 讚诪注讬拽专 讛讚讬谉 驻拽讜"谞 讞诇 诇讚讞讜转 讗转 讛注讘讬专讛 讚讻转讬讘 讜讞讬 讘讛诐 讜诇讗 砖讬诪讜转 讘讛诐, 讜诪爪讚 注爪诐 讛注讘讬专讛 讗讬谉 讞讬诇讜拽 讘讬谉 讗诐 注讘专 注诇 讛注讘讬专讛 讘驻专讛住讬讗 讗讜 讘爪谞注讗 讜讘讬谉 讗诐 注讘专 讘砖注转 讛砖诪讚 讗讜 诇讗, 讗诇讗 讚讘驻专讛住讬讗 讗讜 讘砖注转 讛砖诪讚 讞诇 诪讞讬讬讘 讘驻谞"注 砖诇 拽讬讚讜砖 讛', 讜诪砖讜"讛 讗讬谞讜 讞诇 讛讬转专 讚驻拽讜讞 谞驻砖 诇讛转讬专 讗转 讛诇讗讜, 讚诪讞诪转 诪爪讜转 拽讬讚讜砖 讛' 驻拽注 讛讛讬转专 讚驻拽讜"谞.
讜注讜讚 讬砖 诇讛注讬专 讚诇讻讗讜专讛 讬砖 讞讬诇讜拽 讘讙' 注讘讬专讜转 注爪诪诐 讚讘砖驻讬讻讜转 讚诪讬诐 诇讬讻讗 讛讬转专 讚驻拽讜"谞 诪砖讜诐 讛住讘专讗 讚诪讗讬 讞讝讬转 讚讚诪讗 讚讬讚讱 住讜诪拽 讟驻讬, 诪砖讗"讻 讘注讘讜讚讛 讝专讛 讜讙"注 讚诪住讘专讗 讛讬讛 专讗讜讬 诇讛转讬专谉 诪砖讜诐 驻拽讜"谞, 讗诇讗 讚讬砖 讙讝讛"讻 讚诇讗 讞诇 讘讛诐 讛讬转专 讚"讜讞讬 讘讛诐". 讗诪谞诐 诇驻讬"讝 爪注"拽 讘讛讬拽砖 砖讘讙诪' (注讚.) "诪讛 专讜爪讞 讬讛专讙 讜讗诇 讬注讘讜专 讗祝 谞注专讛 讛诪讗讜专住讛 转讛专讙 讜讗诇 转注讘讜专", 讜讛专讬 讞诇讜拽讬诐 讛诐 讘讬住讜讚 讚讬谞诐 讜讛讬讗讱 讗驻砖专 诇讛拽讬砖谉 讝讛 诇讝讛. (讜讬讘讜讗专 诇拽诪谉 讘讗讜转 讙' 转讬专讜抓 诇拽讜砖讬讗 讝讜).
讜讛谞讛 注讬讬谉 讘专诪讘"诐 (驻"讛 诪讛诇' 讬住讜讚讬 讛转讜专讛 讛"讚) 讜讝"诇 讻诇 诪讬 砖谞讗诪专 讘讜 讬讛专讙 讜讗诇 讬注讘讜专 讜诇讗 谞讛专讙 讛专讬 讝讛 诪讞诇诇 讗转 讛砖诐 讜讻讜' 讜讗注驻"讻 诪驻谞讬 砖注讘专 讘讗讜谞住 讗讬谉 诪诇拽讬谉 讗讜转讜 讜讗讬谉 爪专讬讱 诇讜诪专 砖讗讬谉 诪诪讬转讬谉 讗讜转讜 讜讻讜' 砖谞讗' 讜谞转转讬 驻谞讬 讘讗讬砖 讛讛讜讗 诪驻讬 讛砖诪讜注讛 诇诪讚讜 讛讛讜讗 讜诇讗 讗讜谞住 讜诇讗 诪讜讟注讛 注讻"诇. 讜讘讻住"诪 讛讘讬讗 砖讬讟转 讛专诪"讱 讚讻诇 诪讬 砖注讘专 讜诇讗 谞讛专讙 讘"讚 诪诪讬转讬谉 讗讜转讜. 讜注讬讬谉 讘专"谉 (住谞讛' 住讗: 讚"讛 讗讬转诪专 讛注讜讘讚 注"讝 诪讗讛讘讛 讜诪讬专讗讛) 砖讻转讘 讘砖诐 专讘谞讜 讚讜讚 (讜讛讬讗 砖讬讟讛 砖诇讬砖讬转 讚诇讗 讻讛专诪讘"诐 讜讚诇讗 讻讛专诪"讱), 讚讘讙' 注讘讬专讜转 讗诐 注讘专 讗讝讬 讛讚讬谉 讛讜讗 讚谞讛专讙, 诪砖讗"讻 讘砖讗专 注讘讬专讜转 讘砖注转 讛砖诪讚 讗讜 讘驻专讛住讬讗 讗诐 注讘专 讜诇讗 谞讛专讙 讛讜讗 驻讟讜专. 讜爪"讘 讘讬住讜讚 驻诇讜讙转转诐.
讜谞专讗讛 诇讘讗专 讚诇讻讗讜专讛 讬砖 讞讬诇讜拽 讘讬谉 讚讬谉 驻拽讜"谞 诇讚讬谉 讗讜谞住, 讚驻拽讜"谞 诪讛讜讛 诪转讬专 诇注砖讜转 讗转 诪注砖讛 讛讗讬住讜专 讜讗讬诇讜 讗讜谞住 讗讬谞讜 诪讛讜讜讛 讞诇讜转 诪转讬专 讗诇讗 讞诇讜转 驻讟讜专 诪注讜谞砖讬谉473. 讜讘驻砖讟讜转 讘讙' 注讘讬专讜转 诇讬讻讗 讞诇讜转 讚讬谉 诪转讬专 讚驻拽讜"谞 讗讜诇诐 讬转讻谉 砖讞诇 驻讟讜专 讗讜谞住 讗祝 讘讙' 注讘讬专讜转. 讜谞专讗讛 讚讝讛讜 讛讘讬讗讜专 讘砖讬讟转 讛专诪讘"诐 (驻"讛 讛诇' 讬住讜讛"转 讛"讚) 讚讗注"驻 讚诇讬讻讗 讛讬转专 讚驻拽讜"谞 讘讙' 注讘讬专讜转 讞诪讜专讜转 讜讞诇 讘讛诐 讚讬谉 讬讛专讙 讜讗诇 讬注讘讜专 诪"诪 讗诐 注讘专 讜诇讗 谞讛专讙 讗讬谞讜 谞注谞砖 讚诪"诪 讛讜讬 诪注砖讛 讘讗讜谞住 讜诪砖讜"讛 驻讟讜专 诪注讜谞砖讬诐. 讗诪谞诐 讛专诪"讱 (注讬讬谉 讘讻住"诪 砖诐) 讞讜诇拽 注诇 讛专诪讘"诐 讜住讜讘专 讚诇讬讻讗 讻讗谉 驻讟讜专 讗讜谞住 讜讻诇 诪讬 砖注讘专 讜诇讗 谞讛专讙 讘"讚 诪注谞讬砖讬谉 讗讜转讜. 讜讬"诇 讚讛专诪"讱 住讜讘专 讚专拽 讘讗讜驻谉 砖讛讜讻专讞 诇注讘讜专 注诇 讛注讘讬专讛 讘讗讜驻谉 砖讗谞住 诪讻专讬讞讜 讘讬讚讬讬诐 讘讙讜驻讜 讜讛讜讗 注讜讘专 讘砖讘 讜讗诇 转注砖讛 讜讗讬谞讜 讬讻讜诇 诇诪谞讜注 讗转 注爪诪讜 诪诇注讘讜专 注诇 讛注讘讬专讛 讗讝讬 讛讜讬 讗讜谞住 讚驻讟讜专 诪注讜谞砖讬谉 讘讚讜诪讛 诇爪讬讜专 砖讘驻住讜拽 讚"讜诇谞注专讛 诇讗 转注砖讛 讚讘专" 砖讗谞住讜讛 讘讙讜驻讛 讜讛讬讗 注讜讘专转 讘砖讘 讜讗诇 转注砖讛 讜讗讬谞讛 讬讻讜诇讛 诇诪谞讜注 讗转 讛注讘讬专讛. 诪砖讗"讻 讻讗谉 砖注讘专 讘拽讜诐 讜注砖讛 诪讚注转讜 讗注"驻 砖注讘专 诪讞诪转 驻讞讚 讛诪讜转 诇讗 讛讜讬 讗讜谞住, 讜讞讬讬讘.474 475
讜讬诇"注 讘讘讬讗讜专 砖讬讟转 专讘谞讜 讚讜讚 讚诇讻讗讜专讛 诇讗 住"诇 讻砖讬讟转 讛专诪"讱 讚专拽 讗诐 注讘专 讘砖讘 讜讗诇 转注砖讛 讛讜"诇 讗谞讜住, 讚讛专讬 专讘谞讜 讚讜讚 住讜讘专 讚讗诐 注讘专 注诇 注讘讬专讛 拽诇讛 讘驻专讛住讬讗 讗讬谞讜 讞讬讬讘 诪讬转讛, 讜诇讻讗讜专讛 讛讬讬谞讜 诪砖讜诐 讚讛讜讬 讗讜谞住, 讜诪讜讻讞 讚专讘谞讜 讚讜讚 住讜讘专 讚讘注讘专 注讘讬专讛 诪讞诪转 驻讞讚 诪讜转 讛讜讬 讗讜谞住. 讜爪"注 讗"讻 诪讛讬 住讘专转 专讘谞讜 讚讜讚 砖讗诐 注讘专 注诇 讙' 注讘讬专讜转 讜诇讗 谞讛专讙 讚讞讬讬讘 诪讬转讛. 讜谞专讗讛 讚专讘谞讜 讚讜讚 住讜讘专 讚讞诇 驻讟讜专 讗讜谞住 专拽 讛讬讻讗 砖讞诇 讛讬转专 讚驻拽讜"谞, 讚讛讬讬谞讜 讘砖讗专 注讘讬专讜转, 讜讗讬诇讜 讘讙' 注讘讬专讜转 讞诪讜专讜转 诇讬讻讗 讛讬转专 讚驻拽讜"谞, 讚讛讗讬住讜专 讞诪讜专 讻"讻 砖讗讬谉 驻拽讜"谞 讞诇 诇讛转讬专 讗转 讛注讘讬专讛, 讜讻诪讜 讻谉 讬"诇 讚诪讞诪转 讞讜诪专 讛讗讬住讜专 诇讬讻讗 谞诪讬 驻讟讜专 讚讗讜谞住, 讜诇讻谉 专讘谞讜 讚讜讚 住讜讘专 砖讗诐 注讘专 注诇 讙' 讛注讘讬专讜转 讛讞诪讜专讜转 讜诇讗 谞讛专讙 讛讜讗 讞讬讬讘 诪讬转讛. 诪砖讗"讻 讘砖讗专 讗讬住讜专讬诐 讚讞诇 讘讛诐 诪转讬专 讚驻拽讜"谞 讞诇 谞诪讬 驻讟讜专 讗讜谞住, 讗诇讗 讚讘驻专讛住讬讗 讞讬讬讘 诇诪住讜专 谞驻砖讜 注诇 砖讗专 讗讬住讜专讬诐 诪砖讜诐 诪爪讜转 拽讬讚讜砖 讛', 讗讱 讗诐 注讘专 注诇 砖讗专 讗讬住讜专讬诐 讘驻专讛住讬讗 讜诇讗 谞讛专讙 讗讬谞讜 讞讬讬讘 诪讬转讛, 讚讘砖讗专 讗讬住讜专讬诐 讞诇 驻讟讜专 讗讜谞住. 讜讻谉 诪砖诪注 诪诇砖讜谉 讛专"谉 (住讗: 讚"讛 讗讬转诪专) 讜讝"诇 讗诇讗 砖讛"专 讚讜讚 讝"诇 诪讞诇拽 讘讬谉 讗诇讜 讛讙' 注讘讬专讜转 讜讘讬谉 砖讗专 诪爪讜转 讚讘砖讗专 诪爪讜转 讛讜讗 诪砖讜诐 注砖讛 讚讜谞拽讚砖转讬 讜诇驻讬讻讱 讗讬谉 诪诪讬转讬谉 注诇讬讛 讘驻专讛住讬讗 讗讜 讘砖注转 讛讙讝讬专讛, 讗讘诇 讘讗诇讜 讛讙' 注讘讬专讜转 砖讛诐 诪讞诪转 讞讜诪专 注爪诪谉 讗讬诪讗 诇讱 讚讗驻讬诇讜 讘讗讜谞住 讬诪讬转讜讛讜 讘"讚 讗诐 讛转专讜 讘讜 注讻"诇. 讻诇讜诪专 讚讘砖讗专 注讘讬专讜转 讘驻专讛住讬讗 讞诇 讛讬转专 讚驻拽"谞 诇讙讘讬 注爪诐 讛注讘讬专讛 讗诇讗 讚讞诇 讞讬讜讘 诇讬讛专讙 讜诇讗 诇注讘讜专 诪砖讜诐 诪爪讜转 拽讬讚讜砖 讛', 讜诪砖讜"讛 讗诐 注讘专 讜诇讗 谞讛专讙 讗讬谞讜 讞讬讬讘 诪讬转讛, 讚讘砖讗专 注讘讬专讜转 讞诇 驻讟讜专 讗讜谞住. 诪砖讗"讻 讘讙' 讛注讘讬专讜转 讛讞诪讜专讜转 讚讚讬谉 讬讛专讙 讜讗诇 讬注讘讜专 讛讜讗 诪驻讗转 讞讜诪专 讛讗讬住讜专, 讜诪砖讜"讛 讗诐 注讘专 注诇讬讛谉 讜诇讗 谞讛专讙 讛讜讗 讞讬讬讘 诪讬转讛 讜诇讗 讞诇 讘讙' 注讘讬专讜转 驻讟讜专 砖诇 讗讜谞住. 讜讗讬诇讜 讛专诪讘"诐 住讜讘专 讚讗注"驻 砖讗讬谉 讛讬转专 讚驻拽讜"谞 讞诇 讘讙' 注讘讬专讜转 讞诪讜专讜转 诪"诪 驻讟讜专 讗讜谞住 砖驻讬专 讞诇. 讜讛专诪讘"诐 讗讬谞讜 诪讞诇拽 讘讬谉 讙' 注讘讬专讜转 讞诪讜专讜转 诇砖讗专 注讘讬专讜转 讘驻专讛住讬讗 讗讜 讘砖注转 讛砖诪讚.
讜讛谞讛 注讬讬谉 讘专诪讘"诐 (驻"讛 诪讛诇' 讬住讜讛"转 讛"讜) 讜讝"诇 讻注谞讬谉 砖讗诪专讜 讘讗讜谞住讬谉 讻讱 讗诪专讜 讘讞诇讗讬诐, 讻讬爪讚 诪讬 砖讞诇讛 讜谞讟讛 诇诪讜转 讜讗诪专讜 讛专讜驻讗讬诐 砖专驻讜讗转讜 讘讚讘专 驻诇讜谞讬 诪讗讬住讜专讬谉 砖讘转讜专讛 注讜砖讬谉, 讜诪转专驻讗讬谉 讘讻诇 讗讬住讜专讬谉 砖讘转讜专讛 讘诪拽讜诐 住讻谞讛 讞讜抓 诪注讘讜讚转 讻讜讻讘讬诐 讜讙讬诇讜讬 注专讬讜转 讜砖驻讬讻转 讚诪讬诐 砖讗驻讬诇讜 讘诪拽讜诐 住讻谞讛 讗讬谉 诪转专驻讗讬谉 讘讛谉, 讜讗诐 注讘专 讜谞转专驻讗 注讜谞砖讬谉 讗讜转讜 讘讬转 讚讬谉 注讜谞砖 讛专讗讜讬 诇讜 注讻"诇. 讜爪"注 讚诪"砖 讞讜诇讛 砖谞转专驻讗 讘注"讝 讚注讜谞砖讬谉 讗讜转讜 讘"讚 注讜谞砖 讛专讗讜讬 诇讜 诪讛注讜讘专 注诇 讙' 注讘讬专讜转 诪讞诪转 讬专讗转 讛诪讜转, 讚讛讗谞住 讬讛专讙谞讜 讗诐 讗讬谞讜 注讜讘专 注诇 讛注讘讬专讛, 讚讗讬谞讜 谞注谞砖 诪砖讜诐 讚讛讜讬 讗讜谞住. 讜讬"诇 讚诇讗 诪讬拽专讬 讗讜谞住 讗诇讗 讘讗讜驻谉 砖讗讚诐 讗讞专 诪讗谞住讜 讜诪讻专讬讞讜 诇注讘讜专 注诇 讛注讘讬专讛, 诪砖讗"讻 讘讞讜诇讛 砖讬砖 讘讜 住讻谞讛 砖讛讞讜诇讛 诪转专驻讗 诪专爪讜谞讜 诇讗 讛讜讬 讗讜谞住 讗诇讗 驻拽讜"谞 讜诪讗讞专 讚诇讬讻讗 讛讬转专 讚驻拽讜"谞 讘讙' 注讘讬专讜转 讗诐 注讘专 诪注谞讬砖讬谉 讗讜转讜 讘注讜谞砖 讛专讗讜讬 诇讜.476
讗诪谞诐 注讬讬谉 讘专诪讘"谉 讘诪诇讞诪讜转 讛' (讚祝 讬讞. 诪讚驻讬 讛专讬"祝) 砖讻转讘 讜讝"诇 讜注讜讚 讚讗诪专讬谞谉 诇拽诪谉 讘讗讜转讜 砖谞转谉 注讬谞讬讜 讘讗砖讛 讗讞转 讜讛注诇讛 诇讘讜 讟讬谞讛 讬诪讜转 讜讗诇 转讘注诇 诇讜 讜诇诪"讚 讗砖转 讗讬砖 讛讜转 砖驻讬专 讚讙"注 讛讜转 讜讗住讜专, 讜讛讗 讛转诐 诇讛谞讗转 注爪诪讜 砖诇 讘讜注诇 讛讬讛 讜讗驻讬诇讜 讛讻讬 讗住讜专 讗诇诪讗 讗祝 诇讛谞讗转 注爪诪讜 讗住讜专, 讜讗"转 砖讗谞讬 讛转诐 讚诇讬讻讗 讗讜谞住讗 诇讗讬转转讗 讜诪砖讜"讛 讗住讬专 讚讗注"讙 讚讗讬讛讜 讗谞讬住 讗讬讛讬 诇讗 讗谞讬住讗, 讛讗 诇讗讜 诪讬诇转讗 讛讬讗 讚讻讬讜谉 讚讗讬讛讜 讗谞讬住 讗讜谞住讗 讚讙讜驻讬讛 讜讻讜' 讛讜讗讬诇 讜讗讬讻讗 讗讬讘讜讚 谞驻砖 诪讬砖专讗诇 讗讜谞住 诪讬拽专讬 注讻"诇. 讜诪讘讜讗专 讚住"诇 讚讛讞讜诇讛 注爪诪讜 讞砖讜讘 讻讗讜谞住, 讜讗祝 诇讗讚诐 讗讞专 讞砖讬讘 讗讜谞住 讚讗讬讘讜讚 谞驻砖 诪讬砖专讗诇 讞砖讬讘 讻讗讜谞住. 讜诇驻讬"讚 讛专诪讘"谉 诇讻讗讜专讛 讗讬谉 讞讬诇讜拽 讘讬谉 诪转专驻讗讬谉 诇讗讜谞住 注"讬 注讻讜"诐 讗谞住, 讚讗祝 讞讜诇讛 讞砖讬讘 讗讜谞住. 讜讘驻砖讟讜转 讛专诪讘"谉 讞讜诇拽 注诇 讛专诪讘"诐 砖讞讬诇拽 讘讬谉 讞讜诇讛 砖注讘专 讜谞转专驻讗 讘讙' 注讘讬专讜转 砖讘"讚 诪注谞讬砖讬谉 讗讜转讜 讜讗讬诇讜 讛注讜讘专 讘讗讜谞住 讜诇讗 谞讛专讙 驻讟讜专 诪注讜谞砖讬谉.
讗讜诇诐 讛讙专"讞 讝爪"诇 讘讬讗专 讗转 讚讘专讬 讛专诪讘"诐 (驻"讛 诪讛诇' 讬住讜讛"转 讛"讜) 砖讻转讘 讚讞讜诇讛 砖注讘专 讜谞转专驻讗 讘注"讝 讙"注 讜砖驻讻"讚 讚讘"讚 诪注谞讬砖讬谉 讗讜转讜 讘注讜谞砖 讛专讗讜讬 诇讜, 砖讗讬谉 讛讻讜讜谞讛 诇诪讬转讛 讗讜 诪诇拽讜转 讗诇讗 讛讻讜讜谞讛 讛讬讗 诇注讜谞砖 讻注讬谉 诪讻转 诪专讚讜转 讗讜 谞讬讚讜讬 讜砖诪转讗, 讜诇讗 讘注讜谞砖 砖诇 诪讬转讛 讜诪诇拽讜转 讚讗祝 讞讜诇讬 讛讜讬 讗讜谞住, 讜驻讟讜专 诪诪诇拽讜转 讜诪讬转讛. 讜诇驻讬"讝 诪讚讜讬讬拽 讛讬讟讘 诇砖讜谉 讛专诪讘"诐 讚讘讛诇' 讚' 讻转讘 讚诪讬 砖注讘专 讜诇讗 谞讛专讙 砖讗讬谉 讘"讚 诪诇拽讬谉 讗讜转讜 讗讜 诪诪讬转讬谉 讗讜转讜, 讜讗讬诇讜 讘讛诇' 讜' 讻转讘 讚讗诐 注讘专 讜谞转专驻讗 讘注"讝 讗讜 讙"注 讜砖驻"讚 "注讜谞砖讬谉 讗讜转讜 讘讬转 讚讬谉 注讜谞砖 讛专讗讜讬 诇讜", 讜诇讗 讻转讘 砖讘"讚 诪诇拽讬谉 讗讜 诪诪讬转讬谉 讗讜转讜, 讚讘讗诪转 讗祝 讘讞讜诇讬 讞诇 驻讟讜专 讗讜谞住 砖讗讬谉 讘"讚 诪诇拽讬谉 讜诪诪讬转讬谉 讗讜转讜 讗诇讗 讚诪注谞讬砖讬谉 讗讜转讜 注讜谞砖 讛专讗讜讬 诇讜 讻诪讜 诪讻转 诪专讚讜转 讗讜 谞讬讚讜讬 讜砖诪转讗.
讘
讘' 讚讬谞讬 讗讜谞住: 讚讬谉 诪注砖讛 注讘讬专讛 讘讗讜谞住 讘砖讘 讜讗诇 转注砖讛 讜讚讬谉 注讘讬专讛 讘拽讜诐 讜注砖讛 诪讞诪转 驻讞讚 诪讜转
讗讜诇诐 讬转讻谉 诇驻专砖 讗转 砖讬讟转 讛专诪讘"诐 (驻"讛 诪讛诇' 讬住讜讛"转 讛"讚) 讘讗讜驻谉 讗讞专, 讚讛谞讛 注讬讬谉 讘讛诪砖讱 讛住讜讙讬讗 (注讚:) 讚讛拽砖讛 讛讙诪' "讜讛讗 讗住转专 驻专讛住讬讗 讛讜讗讬, 讗诪专 讗讘讬讬 讗住转专 拽专拽注 注讜诇诐 讛讬转讛. 专讘讗 讗诪专 讛谞讗转 注爪诪谉 砖讗谞讬", 讜讛拽砖讜 讛专讗砖讜谞讬诐 (注讬讬谉 讘转讜住' 讚"讛 讜讛讗) 讚诇诪讛 诇讗 讛拽砖讛 讛讙诪' 讚转讬讛专讙 诪砖讜诐 讚讛讜讬 讙讬诇讜讬 注专讬讜转. 讜转讬专抓 讛专讬讘"诐 讜讝"诇 讚拽讬诐 诇讬讛 讚诪讛谞讬 讟注诪讗 讚拽专拽注 注讜诇诐 诇注谞讬谉 讚诇讗 诪讞讬讬讘讬 诇诪住讜专 注爪诪讛 诪砖讜诐 注专讬讜转 注讻"诇. 讜讚讘专讬讜 爪"讘, 讚讛专讬 讘讙诪' 讘"拽 (诇讘) 讗讬转讗 讚讛砖讜讜讛 讛讻转讜讘 讗砖讛 诇讗讬砖 讚讻转讬讘 "讜谞讻专转讜 讛谞驻砖讜转 讛注讜砖讜转", 讜诪讘讜讗专 讚讗祝 讘砖讘 讜讗诇 转注砖讛 讗讬讻讗 诪注砖讛 注讘讬专讛 讙诪讜专讛 讚讙讬诇讜讬 注专讬讜转 诪爪讚 讛讗砖讛, 讜讛讬讗 讞讬讬讘转 讘注讜谞砖 讻诪讜 讛讗讬砖 讛讘讜注诇 讛注讜讘专 讘拽讜诐 讜注砖讛,477 讜讗诐 讞讜诪专 讛注讘讬专讛 砖诇 注专讬讜转 诪驻拽讬注 讗转 讛讛讬转专 讚驻拽讜"谞 讗"讻 讗诪讗讬 住讜讘专 讛专讬讘"诐 讚诪讛谞讬 讟注诪讗 拽专拽注 注讜诇诐 诇注谞讬谉 砖讗讬谞讛 诪讞讜讬讬讘转 诇诪住讜专 讗转 谞驻砖讛 诪砖讜诐 讗讬住讜专 注专讬讜转.
讜讛谞讛 注讬讬谉 讘谞讬诪讜拽讬 讬讜住祝 (讚祝 讬讝: 诪讚驻讬 讛专讬"祝 讚"讛 拽专拽注 注讜诇诐) 讜讘专诪讘"谉 讘诪诇诪讞讜转 讛' (讚祝 讬讝: 讘讚驻讬 讛专讬"祝 讚"讛 讗诪专 讛讻讜转讘) 砖讘讬讗专讜 住讘专转 讗讘讬讬 讚拽专拽注 注讜诇诐 讛讬转讛 讚专"诇 讚讻诇 讛讬讻讗 砖讬讜讻诇讜 诇讛注讘讬专讜 讘注诇 讻专讞讜 诇注讘讜专 讛注讘讬专讛 讗驻讬诇讜 讗诐 讬诪住讜专 讗转 谞驻砖讜 讗讝讬 讙诐 讗诐 讬讛专讙讜讛讜 讗诐 诇讗 讬注讘讜专 讗讬谞讜 爪专讬讱 诇诪住讜专 讗转 谞驻砖讜 诇讬讛专讙478.
讜注讜讚 谞专讗讛 诇讘讗专 讚讬砖 讘' 讚讬谞讬 讗讜谞住, 讚讛讬讻讗 讚讛讜讬 诪注砖讛 讘讗讜谞住 讘砖讘 讜讗诇 转注砖讛 讻讙讜谉 砖讻驻驻讜讛讜 诇讻专讜注 讘驻谞讬 注"讝 讗讜 砖讘讗讜 注诇讬讛 讘注诇 讻专讞讛 诇讬讻讗 诪注砖讛 注讘讬专讛 讻诇诇. 诪砖讗"讻 讘讗讜驻谉 砖注讜砖讛 讗转 讛注讘讬专讛 讘拽讜诐 讜注砖讛 讗讘诇 注砖讛 讗转 讛注讘讬专讛 诪讞诪转 驻讞讚 诪讜转 讬"诇 讚讘讻讛"讙 讗注"驻 砖讛讜讗 讗谞讜住 讜驻讟讜专 诪注讜谞砖讬谉 诪"诪 讞诇 诪注砖讛 注讘讬专讛. 讜诇驻讬"讝 讬"诇 讚讗住转专 诇讗 讛讬转讛 诪讞讜讬讬讘转 诇诪住讜专 讗转 谞驻砖讛 诇诪讬转讛 诪讞诪转 讗讬住讜专 注专讬讜转 讚诪讻讬讜谉 讚拽专拽注 注讜诇诐 讛讬转讛 讜注讘专讛 讘注诇 讻专讞讛 讘砖讘 讜讗诇 转注砖讛 诇讬讻讗 诪注砖讛 注讘讬专讛 讘讻诇诇. 讜诇驻讬"讝 讬转讻谉 诇讜诪专 转讜住驻转 讘讬讗讜专 讘住讘专转 讛专诪讘"谉 讜讛谞讬诪讜拽讬 讬讜住祝 讚专"诇 讚诪讗讞专 砖讗祝 讗诐 转诪住讜专 注爪诪讛 诇诪讬转讛 讬讻讜驻讜 讗讜转讛 诇讚讘专 注讘讬专讛, 讜讻砖诪讻专讬讞讛 讘讬讚讬讬诐 讘讙讜驻讛 诇注讘讜专 讜讛讬讗 注讜讘专转 讘砖讘 讜讗诇 转注砖讛 诇讗 讛讜讬 诪注砖讛 注讘讬专讛, 诪砖讜"讛 诪讜转专 诇讛 诇注讘讜专 讜诇讗 诇讬讛专讙.
讜注驻讬"讝 讬砖 诇讘讗专 讚讘专讬 讛专讬讘"诐 讚住"诇 讚驻砖讬讟讗 砖诇讗 讛讬转讛 讗住转专 诪讞讜讬讬讘转 诇诪住讜专 讗转 谞驻砖讛 诇诪讬转讛 诪砖讜诐 注讘讬专转 讙讬诇讜讬 注专讬讜转 诪讻讬讜谉 讚拽专拽注 注讜诇诐 讛讬转讛 讚注讘专讛 讘注诇 讻专讞讛 讘砖讘 讜讗诇 转注砖讛 讚诇讬讻讗 诪注砖讛 注讘讬专讛 讻诇诇, 讜专拽 讛拽砖讜 讘讙诪' 讚诪"诪 讛讬讛 诇讛 诇诪住讜专 讗转 谞驻砖讛 诪砖讜诐 讚讛讜讬 注讘讬专讛 讘驻专讛住讬讗 讜讬砖 讘讝讛 诪讞讬讬讘 讘驻谞"注 砖诇 拽讬讚讜砖 讛'. 讜转讬专抓 讗讘讬讬 讚诪讻讬讜谉 砖拽专拽注 注讜诇诐 讛讬转讛 诇讗 讛讬转讛 诪讞讜讬讬讘转 诇诪住讜专 讗转 谞驻砖讛 讗注"驻 讚讛讜讬 讘驻专讛住讬讗 讚讘拽专拽注 注讜诇诐 诇讬讻讗 诪注砖讛 注讘讬专讛 讻诇诇, 讜诇讬讻讗 讘讻讛讗讬 讙讜讜谞讗 诪爪讜讛 砖诇 拽讬讚讜砖 讛'.
讙
讛讗诐 讞诇 讚讬谉 诪转讬专 砖诇 驻拽讜"谞 讘讙' 注讘讬专讜转 讗诇讗 讚讞讬讬讘 诇讛转谞讛讙 讘砖讘 讜讗诇 转注砖讛 诪砖讜诐 诪爪讜转 拽讬讚讜砖 讛'
讗讜诇诐 讬转讻谉 诇驻专砖 讗转 讚讘专讬 讛专讬讘"诐 (讘转讜住' 讚"讛 讜讛讗) 讘讗讜驻谉 讗讞专, 讚住"诇 砖讗祝 砖讘讙' 注讘讬专讜转 讞诇 讛诪转讬专 讚驻拽讜"谞 诪"诪 讬砖 注讚讬讬谉 讛讗讜住专 诪爪讚 讞讜诪专 讛注讘讬专讛, 讜讗讬诇讜 讘砖讗专 注讘讬专讜转 砖讘转讜专讛 诪爪讜转 驻拽讜"谞 讜讚讬谉 讜讞讬 讘讛诐 讚讜讞讛 讗转 讛讗讬住讜专 诇讙诪专讬 讜讞诇 讛讬转专 诇注讘讜专 注诇 讛注讘讬专讛, 诪砖讗"讻 讘讙' 注讘讬专讜转 讬"诇 讚驻拽讜"谞 砖拽讜诇 讻谞讙讚 讛注讘讬专讛 讜讗讬谉 讛讬转专 诇注讘讜专 注诇 讛注讘讬专讛 讗诇讗 讛讚讬谉 讛讜讗 砖讬转谞讛讙 讘砖讘 讜讗诇 转注砖讛 诪讞诪转 讞讜讘转 拽讬讚讜砖 讛', 讜讻诪讜 讘专爪讬讞讛 讚诪讗讬 讞讝讬转 讚讚诪讗 讚讬讚讱 住讜诪拽 讟驻讬 讚注诇 讻谉 讚讬谞讜 诇讛砖讗专 讘砖讘 讜讗诇 转注砖讛 讛"谞 讘讙' 注讘讬专讜转 讛讚讬谉 讛讜讗 砖讬转谞讛讙 讘砖讘 讜讗"转 诪砖讜诐 诪爪讜转 拽讬讚讜砖 讛'. (讜讚诇讗 讻诪砖"谞 诇注讬诇 讘讗讜转 讗' 讚讘讙' 注讘讬专讜转 讞诪讜专讜转 诇讗 讞诇 讻诇诇 讛诪转讬专 讚驻拽讜"谞, 讚诪讞诪转 讞讜诪专 讛讗讬住讜专 驻拽注 讛讛讬转专 砖诇 驻拽讜讞 谞驻砖 讜诪诪讬诇讗 讞诇 讛讚讬谉 讚讬讛专讙 讜讗"讬 诪砖讜诐 注爪诐 讛讗讬住讜专 诪讻讬讜谉 砖诇讗 讞诇 讛诪转讬专 砖诇 讛爪诇转 谞驻砖讜转, 讗诇讗 讬"诇 讚讘注爪诐 讞诇 讛诪转讬专 砖诇 驻拽讜"谞 讗讱 讗讬谉 讘讜 讻讞 诇讚讞讜转 讗转 讛讗讬住讜专 讜讛诪转讬专 讜讛讗讬住讜专 讛谉 砖拽讜诇讬诐 讜诪爪讜转 拽讬讚讜砖 讛' 讞诇讛 讜诪讻专注转 砖讬转谞讛讙 讘砖讘 讜讗诇 转注砖讛 讜讬拽讚砖 砖诐 砖诪讬诐). 讜诇驻讬"讝 谞讬讞讗 讛诇讬诪讜讚 讚诪拽砖讬谞谉 谞注专讛 诪讗讜专住讛 诇专讜爪讞 讚讘砖谞讬讛诐 讬砖 诪爪讚 讗' 讚讬谉 驻拽讜"谞 诇讛转讬专 讗转 讛讗讬住讜专 讗讱 诪爪讚 砖谞讬 讬砖 讗讜住专 诪爪讚 讛讗讬住讜专 讜诇讻谉 讞诇 讚讬谉 拽讬讚讜砖 讛' 诇讛讻专讬注 讘讬谞讬讛诐 砖讬转谞讛讙 讘砖讘 讜讗诇 转注砖讛 讜讬拽讚砖 砖诐 砖诪讬诐. 讜谞专讗讛 讚诪砖讜"讛 住"诇 诇专讬讘"诐 讚讞诇 讛讬转专 砖诇 拽专拽注 注讜诇诐 讘讙讬诇讜讬 注专讬讜转, 讚诪讻讬讜谉 讚讛讗砖讛 讛讜讬讗 拽专拽注 注讜诇诐 讜注讜讘专转 注诇 讛讗讬住讜专 讚讙"注 讘砖讘 讜讗诇 转注砖讛 讗讬谉 讛讬讗 诪讞讜讬讬讘转 诇诪住讜专 讗转 谞驻砖讛 讜诇讬讛专讙. 讜讛讬讬谞讜 诪砖讜诐 讚讗祝 讘讙' 注讘讬专讜转 讞诇 讚讬谉 讜讞讬 讘讛诐 讜诪爪讜转 驻拽讜"谞, 讗诇讗 讚讛讗讬住讜专 讚讙"注 砖拽讜诇 讻谞讙讚 驻拽讜"谞, 讜诇讗 讞诇 讛讬转专 诪驻讗转 诪爪讜转 驻拽讜"谞 诇注讘讜专 注诇 讛注讘讬专讛, 讗诇讗 讛讚讬谉 讛讜讗 砖讬转谞讛讙 讘砖讘 讜讗诇 转注砖讛 诪讞诪转 讞讜讘转 拽讬讚讜砖 讛', 讜诪讗讞专 砖讛讬讗 注讜讘专转 讘砖讘 讜讗诇 转注砖讛 讗讬谞讛 诪讞讜讬讬讘转 诇诪住讜专 讗转 谞驻砖讛 诇诪讬转讛.479
讜诇驻讬"讝 讬转讻谉 诇讜诪专 讚讛专诪讘"诐 谞诪讬 住讜讘专 讻住讘专转 讛专诪"讱 讚讛讬讻讗 讚注讘专 讜诇讗 谞讛专讙 诇讗 讛讜讬 讗讜谞住, 讚讗讜谞住 讗讬谞讜 讗诇讗 讘讗讜驻谉 砖讛讜讻专讞 诇注讘讜专 注诇 讛注讘讬专讛 讘注诇 讻专讞讜, 诪砖讗"讻 讻讗谉 砖注讘专 诪讚注转讜 讜诪专爪讜谞讜 诪讞诪转 驻讞讚 讛诪讜转 诇讗 诪讬拽专讬 讗讜谞住. 讜讛讘讬讗讜专 讘诪讛 砖讻转讘 讛专诪讘"诐 砖讗诐 注讘专 讜诇讗 谞讛专讙 讗讬谞讜 谞注谞砖 讛讬讬谞讜 诪砖讜诐 讚讞诇 诪转讬专 讚驻拽讜"谞 讗祝 讘讙' 注讘讬专讜转 讞诪讜专讜转, 讜讛讗 讚诇讻转讞讬诇讛 诇讬讻讗 讛讬转专 诇注讘讜专 注诇 讛注讘讬专讛 讛讜讗 诪砖讜诐 讚驻拽讜"谞 砖拽讜诇 讻谞讙讚 讛讗讬住讜专 讜讗讝讬 讞诇 讞讬讜讘 诇拽讚砖 砖诐 砖诪讬诐 讜诇讛砖讗专 讘砖讘 讜讗诇 转注砖讛, 讗讘诇 讗诐 注讘专 讗讬谞讜 谞注谞砖 讘讘"讚 讚诪"诪 讞诇 讞诇讜转 讚讬谉 诪转讬专 讚驻拽讜"谞. 讗诪谞诐 驻讬专讜砖 讝讛 讚讞讜拽 讘诇砖讜谉 讛专诪讘"诐, 讜讬讜转专 诪住转讘专 讚讛讟注诐 砖讗讬谞讜 谞注谞砖 讛讜讗 诪砖讜诐 讚讛讜讬 讗谞讜住, 讜讗讜谞住 驻讟讜专 诪注讜谞砖讬谉. 讜注讜讚 讬砖 诇讛讜讻讬讞 砖讗讬谉 讝讛 讛讘讬讗讜专 讘专诪讘"诐 诪讛讗 讚驻住拽 讘讞诇讗讬诐 砖讗诐 注讘专 讜谞转专驻讛 讘注"讝 讘"讚 诪注谞讬砖讬谉 讗讜转讜 注讜谞砖 讛专讗讜讬 诇讜, 讜讗诐 讛专诪讘"诐 住讜讘专 砖讞诇 驻讟讜专 注讜谞砖讬诐 诪讞诪转 讛讛讬转专 讚驻拽讜"谞 爪"注 诪"砖 讚讛诪转专驻讛 讘注"讝 诪注谞讬砖讬谉 讗讜转讜.
讗讜诇诐 诇讻讗讜专讛 讬砖 诇讛讘讬讗 专讗讬讬讛 诇讘讬讗讜专 讝讛 讘住讜讙讬讗 诪砖讬讟转 讛讘注讛"诪 (讚祝 讬讝: 诪讚驻讬 讛专讬"祝 讚"讛 讗讘讬讬 讗诪专) 讚住"诇 讚讞诇 讛讬转专 诇讛谞讗转 注爪诪谉 讘讙' 注讘讬专讜转 讞诪讜专讜转, 讜住讘专转讜 爪"注 讚诇讻讗讜专讛 诪爪讚 讞讜诪专 讛讗讬住讜专 砖诇 讙讬诇讜讬 注专讬讜转 诇讬讻讗 砖讜诐 讞讬诇讜拽 讘讬谉 讗诐 讛讗谞住 诪讻专讬讞讛 诇注讘讜专 注讘讬专转 讙"注 诇讛谞讗转 注爪诪讜 讗讜 诇讗. 讜讬"诇 讚讛讘注讛"诪 住讜讘专 讚讗祝 讘讙' 注讘讬专讜转 讞诪讜专讜转 讞诇 讛诪转讬专 讚驻拽讜"谞 - 讗讱 讗讬谉 讘讻讜讞讜 诇讚讞讜转 讗转 讛讗讬住讜专 - 讚砖拽讜诇讬诐 讛诐 诪爪讜转 驻拽讜"谞 讜讞讜诪专 讛讗讬住讜专, 讜诪诪讬诇讗 讞诇 诪爪讜转 拽讬讚讜砖 讛' 砖讬转谞讛讙 讘砖讘 讜讗诇 转注砖讛 讜讬讛专讙. 讗讱 讛讬讻讗 讚讛注讻讜"诐 诪讻专讬讞讛 诇注砖讜转 讗转 讛注讘讬专讛 砖诇 讙讬诇讜讬 注专讬讜转 诇讛谞讗转 注爪诪讜 讗讝讬 诇讬讻讗 讞讬诇讜诇 讛' 讜诇讗 讞诇 诪爪讜转 拽讬讚讜砖 讛' 讜诪诪讬诇讗 诪讜转专 诇注讘讜专 讜诇讗 诇讬讛专讙 诪讞诪转 讛诪转讬专 砖诇 驻拽讜讞 谞驻砖. 讗讜诇诐 讗讬 谞讬诪讗 讚诪讞诪转 讞讜诪专 讛讗讬住讜专 诇讗 讞诇 讻诇诇 讛诪转讬专 砖诇 驻拽讜讞 谞驻砖 讜诪诪讬诇讗 讞诇 讚讬谉 讚讬讛专讙 讜讗诇 讬注讘讜专 诪讞诪转 讞讜诪专 讛注讘讬专讛 (讜讻砖"讻 诇注讬诇 讘讗讜转 讗'), 讗讝讬 爪"注 诇诪讛 住讜讘专 讛讘注诇 讛诪讗讜专 讚讬砖 讛讬转专 讚讘讛谞讗转 注爪诪谉 讗讬谞讜 讞讬讬讘 诇讬讛专讙 讘讙' 注讘讬专讜转, 讜讛专讬 诪爪讚 讞讜诪专 讛注讘讬专讛 讗讬谉 讞讬诇讜拽 讘讬谉 讗诐 讛讗谞住 诪讻专讬讞讜 诇注讘讜专 诇讛谞讗转 注爪诪讜 讗讜 诇讗. 讜诪讜讻讞 讚讛讘注诇 讛诪讗讜专 住讜讘专 讚讗祝 讘讙' 注讘讬专讜转 讞诪讜专讜转 讞诇 讛诪转讬专 讚驻拽讜"谞 讗讱 讗讬谉 讘讻讜讞讜 诇讚讞讜转 讗转 讛讗讬住讜专 - 讚砖拽讜诇讬诐 讛诐 诪爪讜转 驻拽讜"谞 讜讞讜诪专 讛讗讬住讜专, 讜诪诪讬诇讗 讞诇 诪爪讜转 拽讬讚讜砖 讛' 砖讬转谞讛讙 讘砖讘 讜讗诇 转注砖讛 讜讬讛专讙. 讗诪谞诐 讛讬讻讗 讚讛注讻讜"诐 诪讻专讬讞讜 诇注砖讜转 讗转 讛注讘讬专讛 诇讛谞讗转 注爪诪讜 讗讝讬 诇讬讻讗 讞讬诇讜诇 讛' 讜诇讗 讞诇 诪爪讜转 拽讬讚讜砖 讛' 讜诪诪讬诇讗 诪讜转专 诇注讘讜专 讜诇讗 诇讬讛专讙 诪讞诪转 讛诪转讬专 砖诇 驻拽讜讞 谞驻砖.480
470 诇讻讗讜专讛 爪"诇 讚住驻拽讜 砖诇 专讘讬谞讜 讝爪"诇 诪讬讬专讬 讘讗讜驻谉 砖讛砖谞讬 讗讬谞讜 讬讜讚注 讚讛专讗砖讜谉 讛讬讛 讬讻讜诇 诇讛爪讬诇讜 讘讗' 诪讗讘专讬讜, 讜讛砖谞讬 讛专讙 讗转 讛专讜讚祝, 讚诪住驻拽"诇 讛讗诐 驻拽注 砖诐 专讜讚祝 诪讬谞讬讛 诪讞诪转 讚讬讻讜诇 讛专讗砖讜谉 诇讛爪讬诇 讘讗' 诪讗讘专讬讜 讜讛砖谞讬 讞讬讬讘 注诇 讛专讬讙转讜 讗讜"讚 讚注讚讬讬谉 讛讜讬 专讜讚祝 讗诇讗 讚讘讗讜驻谉 砖讬讻讜诇 诇讛爪讬诇 讘讗' 诪讗讘专讬讜 讗讝讬 讗住讜专 诇讛专讜讙 讗转 讛专讜讚祝, 讚讬"诇 讚讗讬住讜专 讝讛 讞诇 注诇 讛专讗砖讜谉 讜诇讗 注诇 讛砖谞讬. 讗诪谞诐 讗诐 讛砖谞讬 讬讜讚注 讚讛专讗砖讜谉 讛讜"诇 讬讻讜诇 诇讛爪讬诇 讘讗' 诪讗讘专讬讜 讗讝讬 诇讻讗讜专讛 讗祝 讘讬讞住 诇砖谞讬 讛讜"诇 讬讻讜诇 诇讛爪讬诇 讘讗' 诪讗讘专讬讜 注"讬 诪注砖讛 讛爪诇讛 砖诇 讛专讗砖讜谉, 讜讗住讜专 诇砖谞讬 诇讛讜专讙讜.
471 讜注讬讬谉 讘讗讘谉 讛讗讝诇 (驻"讞 诪讛诇' 讞讜讘诇 讜诪讝讬拽 讛"讚) 讚讬砖 诇讞诇拽 讘讬谉 讗诐 讛讬讛 讛讗讜谞住 注诇 讝讛 讛诪诪讜谉 讗讜 砖讝讛 讛诪诪讜谉 讙专诐 诇讛爪诇讛, 讜讘谞专讚祝 砖砖讬讘专 讻诇讬诐 讗讬谉 讛讗讜谞住 注诇 注爪诐 讛讻诇讬诐, 讗诇讗 讚注"讬 砖讘讬专转 讛讻诇讬诐 讛谞专讚祝 诪爪讬诇 讗转 注爪诪讜 讜诪砖"讛 讞讬讬讘 诇砖诇诐. 讜讗祝 砖讛讜讗 诪讜转专 诪"诪 诇讗 谞驻讟专 诪转砖诇讜诪讬谉 诪讻讬讜谉 讚讗讬谉 讛讗讜谞住 注诇 讚讘专 讛谞讬讝讜拽, 讜诇注谞讬谉 讝讛 讛讜讬 讻诪讜 讘讚讬谉 讚讞讬讛, 诪砖讗"讻 讘爪讬讜专 砖诇 讛专讗讘"讚 讚驻讟讜专 诪诇砖诇诐 诪讻讬讜谉 砖讛讗讜谞住 讛讜讗 注诇 注爪诐 讛诪注砖讛 砖诇 诪住讬专转 诪诪讜谉 讞讘讬专讜 讜讗讬谉 讗讬住讜专 讘讝讛 讚驻拽讜"谞 讚讜讞讛 讻诇 讛转讜专讛 讻讜诇讛, 讜诪讻讬讜谉 讚讛讜转专讛 诪砖讜诐 驻拽讜"谞 讛专讬讛讜 驻讟讜专 诪诇砖诇诐.
讜讛谞讛 注讬讬谉 讘专诪讘"诐 (驻"讞 诪讛诇' 讞讜讘诇 讜诪讝讬拽 讛讟"讜) 讜讝"诇 住驻讬谞讛 砖讞砖讘讛 诇讛砖讘专 诪讻讜讘讚 讛诪砖讜讬 讜注诪讚 讗讞讚 诪讛谉 讜讛拽诇 诪诪砖讗讛 讜讛砖诇讬讱 讘讬诐 驻讟讜专, 砖讛诪砖讗 砖讘讛 讻诪讜 专讜讚祝 讗讞专讬讛诐 诇讛专讙诐 讜诪爪讜讛 专讘讛 注砖讛 砖讛砖诇讬讱 讜讛讜砖讬注诐 注讻"诇. 讜讛砖讬讙 注诇讬讜 讛专讗讘"讚 讜讝"诇 讗讬谉 讻讗谉 诇讗 诪诇讞 讜诇讗 转讘诇讬谉 砖讗讬谉 讻讗谉 讚讬谉 专讜讚祝 讻诇诇 讜讻讜' 注讻"诇. 讜讬砖 诇讘讗专 讻讜讜谞转 讛砖讙转 讛专讗讘"讚 讚讗讝讬诇 诇砖讬讟转讜 (驻"讞 讞讜讘诇 讜诪讝讬拽 讛"讚) 讚驻拽讜"谞 驻讜讟专 诪转砖诇讜诪讬谉, 讜讻诪讜 砖讛诪讜住专 诪诪讜谉 讞讘讬专讜 诇讗谞住 注讻讜"诐 驻讟讜专 诪转砖诇讜诪讬谉 诪驻讗转 讛讛讬转专 讚驻拽讜"谞 讛"讛 讛讝讜专拽 讗转 讛诪砖讗 诇讬诐 驻讟讜专 诪转砖诇讜诪讬谉, 诪讚讬谉 讛讬转专 讚驻拽讜"谞, 讜讗讬谉 爪专讬讱 诇驻讜讟专讜 诪砖讜诐 讚讛诪砖讗 讛讜讬 专讜讚祝. 讗诪谞诐 爪"注 诇讛专诪讘"诐 讚住"诇 讚讛诪砖讗 讛讜讬 专讜讚祝, 讚诇诪讛 诇讗 谞讗诪专 讙"讻 讘讛诇' 讚' 讚诪诪讜谉 讞讘讬专讜 讛讜讬 讻专讜讚祝, 讜讛诪讜住专讜 诇注讻讜"诐 讬讛讬讛 驻讟讜专 诪转砖诇讜诪讬谉 讻诪讜 讛诪住诇拽 诪砖讗 诪住驻讬谞讛 砖注讜诪讚转 诇讛砖讘专. 讜讬"诇 讚讛转诐 讗讬谉 讛诪诪讜谉 注爪诪讜 讛专讜讚祝, 讗诇讗 讛注讻讜"诐 讛诪讗谞住 讛讜"诇 讛专讜讚祝, 讜诪砖讜"讛 住讜讘专 讛专诪讘"诐 讚讗讬谞讜 驻讟讜专 诪转砖诇讜诪讬谉 注诇 诪住讬专转 诪诪讜谉 讞讘讬专讜 诪讚讬谉 专讜讚祝, 讚诇讗 讞诇 注诇 讛诪诪讜谉 讞诇讜转 砖诐 专讜讚祝, 讜讗祝 注"驻 砖谞讗谞住 讞讬讬讘 诇砖诇诐. 诪砖讗"讻 讘诪砖讗 砖讘住驻讬谞讛 讚注爪诐 讛诪砖讗 讛讜讬 讻诪讜 专讜讚祝, 讜驻讟讜专 诪转砖诇讜诪讬谉 诪讚讬谉 讛爪诇转 讛谞专讚祝. (专讘讬谞讜 讝爪"诇)
472 讜讻谉 诪砖诪注 诪诇砖讜谉 讛专诪讘"诐 (驻"讞 诪讛诇' 讞讜讘诇 讛"讬) 讜讝"诇 诪讜转专 诇讛专讜讙 讛诪讜住专 讘讻诇 诪拽讜诐 注讻"诇, 讗讱 爪"注 讚诪住讜祝 讛讛诇讻讛 (砖诐) 诪砖诪注 讚诪爪讜讛 诇讛讜专讙讜 砖讻转讘 讜讝"诇 讜诪转专讬谉 讘讜 讜讗讜诪专讬谉 诇讜 讗诇 转诪住讜专 讗诐 讛注讬讝 驻谞讬讜 讜讗诪专 诇讗 讻讬 讗诇讗 讗诪住专谞讜 诪爪讜讛 诇讛讜专讙讜 讜讻诇 讛拽讜讚诐 诇讛讜专讙讜 讝讻讛 注讻"诇, 讚诪砖诪注 砖讗讞专讬 讛转专讗讛 讬砖 诪爪讜讛 诇讛讜专讙讜. 讜讬转讻谉 讚讛专讬讙转 诪讜住专 讛讜讬 诪爪讜讛 拽讬讜诪讬转 讜诇讻谉 讻转讘 讛专诪讘"诐 "讜讻诇 讛拽讜讚诐 诇讛讜专讙讜 讝讻讛" 讚专"诇 讚拽讬讬诐 诪爪讜讛 拽讬讜诪讬转. 讜注讬讬谉 讘诪谞讞转 讞讬谞讜讱 诪爪讜讛 专诇讜 讗讜转 讛'.
473 讚注讘讬专讛 讘讗讜谞住 讛讜讬 诪注砖讛 注讘讬专讛 讜讻讚讞讝讬谞谉 诪谞讜住讞 讛讜讬讚讜讬 讘讬讜讛"讻 砖诪转讜讚讬谉 注诇 讞讟讗 砖讞讟讗谞讜 诇驻谞讬讱 讘讗讜谞住 讜讘专爪讜谉, 讚诪砖诪注 讚讗讜谞住 诪讛讜讛 诪注砖讛 注讘讬专讛 讗诇讗 讚驻讟讜专 诪注讜谞砖讬谉. 讜讛讙专"讞 讝爪"诇 讛讬讛 专讙讬诇 诇讛讜讻讬讞 讚诪注砖讛 注讘讬专讛 讘讗讜谞住 谞讞砖讘 诇诪注砖讛 注讘讬专讛 诪讛讗 讚讞诇 讚讬谉 讬讛专讙 讜讗诇 讬注讘讜专 讘讙' 注讘讬专讜转, 讚讗注"驻 砖谞讗谞住 鈥� 砖讗诐 诇讗 讬注讘讜专 讬讛专讙讜讛讜 讞讬讬讘 诇诪住讜专 谞驻砖讜 砖诇讗 诇注讘讜专 注诇 讛注讘讬专讛, 讜诪讛专诪讘"诐 (驻"讛 诪讛诇' 讬住讜讚讬 讛转讜专讛 讛"讚) 诪讘讜讗专 讚讗诐 注讘专 讜诇讗 谞讛专讙 驻讟讜专 诪注讜谞砖讬谉 诪砖讜诐 讚讛讜"诇 讗讜谞住, 讜诪讜讻讞 讚讞讬讬讘 诇诪住讜专 谞驻砖讜 讜诇讗 诇注讘讜专 注诇 讙' 讛注讘讬专讜转 讗驻讬诇讜 讘讗讜谞住, 讜驻砖讬讟讗 讚拽讬讜诐 诪爪讜转 拽讬讚讜砖 讛砖诐 讛讝讜 讞诇讛 讻砖谞诪谞注 诪诇注砖讜转 注讘讬专讛, 讜诪讜讻讞 讚注讘讬专讛 讘讗讜谞住 讛讜讬 诪注砖讛 注讘讬专讛. 诪砖讗"讻 讘砖讗专 注讘讬专讜转 砖讘转讜专讛 讚讞诇 讛诪转讬专 砖诇 驻拽讜"谞, 讚诇讬讻讗 诪注砖讛 注讘讬专讛 讻诇诇, 讜讗讬谞讜 讞讬讬讘 诇诪住讜专 谞驻砖讜 砖诇讗 诇注讘讜专 讘讗讜谞住 讚驻拽讜"谞, 讜注讬讬谉 注讜讚 讘专砖讬诪讜转 砖讬注讜专讬诐 诇诪住' 讘"拽 讚祝 讻讞: 讚"讛 讗谞讜住 讛讜讗 (注诪' 拽爪"讟), 讜讘专砖讬诪讜转 砖讬注讜专讬诐 诇诪住' 砖讘讜注讜转 讚祝 讻讛. 讚"讛 砖讘讜注讛 砖诇讗 讗讬砖谉 (注诪' 注"讙), 讜讘专砖讬诪讜转 砖讬注讜专讬诐 诇诪住' 讘"诪 讚祝 驻讘: 讘注谞讬谉 讗讚诐 讛诪讝讬拽 讗讜转 讙' (注诪' 转拽谞"讞).
474 讜注讬讬谉 讘住讜讙讬讗 诇注讬诇 (注讙:) 讚谞讞诇拽讜 专"讬 讜专讘谞谉 讛讗诐 诪讜转专 诇讛专讜讙 讗转 讛专讜讚祝 讗讞专 讛注专讜讛 讛讬讻讗 砖诪谞讬讞转讜 砖诇讗 讬讛专讙谞讛, 讚专讘谞谉 住讘专讬 砖诪讜转专 讜专"讬 讗讜住专. 讜诇讻讗讜专讛 讬转讻谉 诇驻专砖 讗转 驻诇讜讙转转诐 讘讘' 讗讜驻谞讬诐: 讗) 讬"诇 讚谞讞诇拽讜 讛讗诐 讞诇 讚讬谉 专讜讚祝 砖诪爪讬诇讬谉 讗讜转讜 讘谞驻砖讜 专拽 讘专讜讚祝 讗讞专 讞讘讬专讜 诇讛专讙讜 讜诇讗 讘专讜讚祝 讗讞专 讛注专讜讛, 讚专' 讬讛讜讚讛 住讜讘专 讚专拽 讘讗讜驻谉 砖专讜讚祝 讗讞专 讞讘讬专讜 诇讛专讙讜 讞诇 讚讬谉 专讜讚祝 讜诇讻谉 讻砖专讜讚祝 讗讞专 谞注专讛 讜诪谞讬讞转讜 砖讬讘注讜诇 讻讚讬 砖诇讗 讬讛专讙谞讛 诇讬讻讗 讚讬谉 专讜讚祝 讜讗住讜专 诇讛讜专讙讜, 诪砖讗"讻 专讘谞谉 住"诇 讚讞诇 讚讬谉 专讜讚祝 讗祝 讘专讜讚祝 讗讞专 讛注专讜讛 讘) 讗"谞 诇讻讜"注 讞诇 讚讬谉 专讜讚祝 讗祝 讘专讜讚祝 讗讞专 讛注专讜讛, 讜专"讬 讜专讘谞谉 谞讞诇拽讜 讚专' 讬讛讜讚讛 住讜讘专 讚讘诪谞讬讞转讜 砖诇讗 讬讛专讙谞讛 讛讬讗 讗讬谞讛 谞讞砖讘转 诇讗谞讜住讛 砖注讜砖讛 讗转 讛诪注砖讛 诪讚注转讛 讜诪专爪讜谞讛 讜讗注"驻 砖讗讬谞讛 注讜砖讛 讻谉 讗诇讗 讻讚讬 砖诇讗 讬讛专讙谞讛 诇讗 讛讜讬讗 讗谞讜住讛, 讚专拽 讘讗讜驻谉 砖讛讻专讬讞讜讛 诇注讘讜专 注诇 讛注讘讬专讛 讘砖讘 讜讗诇 转注砖讛 讛讜讬讗 讗谞讜住讛 (讜讻住讘专转 讛专诪"讱), 讜讛讚讬谉 砖讛讜专讙讬谉 讗转 讛专讜讚祝 讗讞专 讛注专讜讛 讛讜讗 专拽 讘讗讜驻谉 砖讛讬讗 讗谞讜住讛 讘注讘讬专转 讛注专讬讜转. 讜讗讬诇讜 专讘谞谉 住"诇 讚讗注"驻 砖注砖转讛 讗转 讛诪注砖讛 诪讚注转讛 讜诪专爪讜谞讛 讛讜讬讗 讗谞讜住讛 诪讗讞专 砖讗讬谞讛 注讜砖讛 讗转 讛注讘讬专讛 讗诇讗 讻讚讬 诇讛爪讬诇 讗转 注爪诪讛 砖诇讗 讬讛专讙谞讛 (讜住讘专转 专讘谞谉 讛讬讗 讻砖讬讟转 讛专诪讘"诐 讚讛注讜砖讛 注讘讬专讛 诪讞诪转 驻讞讚 诪讜转 讛讜讬 讗谞讜住). 讜讬砖 诇讛注讬专 注诇 砖讬讟转 讛专诪"讱 讚拽讬讬"诇 讻专讘谞谉 讜讗"讻 诇讻讗讜专讛 诪讜讻讞 讚讗祝 讘注讜讘专 讘拽讜诐 讜注砖讛 诪讞诪转 驻讞讚 诪讜转 讛讜讬 讗讜谞住 讜讚诇讗 讻砖讬讟转 讛专诪"讱. 讜讬"诇 讚讛专诪"讱 讬驻专砖 讗转 讬住讜讚 讛诪讞诇讜拽转 讘讬谉 专' 讬讛讜讚讛 讜专讘谞谉 讻讗讜驻谉 讛专讗砖讜谉 讚谞讞诇拽讜 讛讗诐 讞诇 讚讬谉 专讜讚祝 专拽 讘专讜讚祝 讗讞专 讞讘讬专讜 诇讛讜专讙讜 讗讜 讗祝 讘专讜讚祝 讗讞专 讛注专讜讛. (专讘讬谞讜 讝爪"诇)
475 讜注"注 讘专砖讬诪讜转 砖讬注讜专讬诐 诇诪住' 讘"拽 讚祝 讻讞: 讚"讛 讗谞讜住 讛讜讗 讜讗讜谞住 专讞诪谞讗 驻讟专讬讛. 讚拽讬讬"诇 讚注砖讬讬转 诪讝讬拽 讘讗讜谞住 讗讬谞讛 诪讞讬讬讘转 讘讘讜专, 讜专讘讬谞讜 讝爪"诇 谞住转驻拽 诪讛 讛讚讬谉 讗诐 注讜砖讛 诪讝讬拽 诪驻谞讬 讗讜谞住 讚驻拽讜"谞 讛讗诐 讛讜讗 讞讬讬讘 诇砖诇诐 讗讜 诇讗, 讜讻讙讜谉 讻砖讗谞住讜讛讜 诇讻专讜转 讘讜专 讘专讛"专. 讚讬转讻谉 砖讝讛 讬讛讬讛 转诇讜讬 讘砖讗诇讛 讗诐 讛注讜砖讛 诪注砖讛 讘讙诇诇 驻拽讜"谞 谞讞砖讘 讻讗谞讜住 诇注砖讜转 讗转 讛诪注砖讛 讗讜 诇讗. 讚讛专诪讘"诐 (驻"讛 诪讛诇' 讬住讜讚讬 讛转讜专讛 讛诇"讚) 驻住拽 讘讙' 讛注讘讬专讜转 讚注诇讬讛谉 谞讗诪专 讛讚讬谉 讚讬讛专讙 讜讗诇 讬注讘讜专 砖讗诐 诪讬砖讛讜 讬注讘讜专 注诇 讛注讘讬专讛 讻讚讬 砖诇讗 讬讬讛专讙 砖驻讟讜专 诪注讜谞砖 讘讬"讚 讜讝"诇 讜讗注驻"讻 诪驻谞讬 砖注讘专 讘讗讜谞住 讗讬谉 诪诇拽讬谉 讗讜转讜 讜讗爪"诇 砖讗讬谉 诪诪讬转讬谉 讗讜转讜 讘讬"讚 讗驻讬诇讜 讛专讙 讘讗讜谞住, 砖讗讬谉 诪诇拽讬谉 讜诪诪讬转讬谉 讗诇讗 诇注讜讘专 讘专爪讜谞讜 讜讘注讚讬诐 讘讛转专讗讛 砖谞讗' 讘谞讜转谉 诪讝专注讜 诇诪讜诇讱 讜谞转转讬 讗谞讬 讗转 驻谞讬 讘讗讬砖 讛讛讜讗 诪驻讬 讛砖诪讜注讛 诇诪讚讜 讛讛讜讗 诇讗 讗谞讜住 讜讻讜' 讜讘注专讬讜转 讛讜讗 讗讜诪专 讜诇谞注专讛 诇讗 转注砖讛 讚讘专 讻讜' 注讻"诇. 诇专诪讘"诐 诪注砖讛 注讘讬专讛 砖谞注砖讛 诪砖讜诐 驻拽讜"谞 讞砖讜讘 讗讜谞住. 讜讗诪谞诐 讛讙专"讞 讝爪"诇 讛讬讛 专讙讬诇 诇讛讜讻讬讞 诪讻讗谉 砖诪注砖讛 讗谞讜住 讞砖讜讘 诇诪注砖讛 注讘讬专讛, 砖讛专讬 讘讙' 注讘讬专讜转 讬砖 诪爪讜转 讬讛专讙 讜讗诇 讬注讘讜专, 讜驻砖讜讟 砖诪爪讜转 拽讬讚讜砖 讛砖诐 讛讝讜 讞诇讛 专拽 讻砖谞诪谞注 诪诇注砖讜转 诪注砖讛 注讘讬专讛. 诪讜讻讞 诪讻讱 砖注讘讬专讛 讘讗讜谞住 讞砖讜讘讛 注讘讬专讛, 讗诇讗 砖讘砖讗专 注讘讬专讜转 讛诪转讬专 砖诇 驻拽讜"谞 讞诇 讜讘讙' 注讘讬专讜转 讗讬谉 讛讬转专 讞诇. 注讻"讝 诪讬 砖注砖讛 注讘讬专讛 诪驻谞讬 驻拽讜"谞 讗谞讜住 讛讜讗 讜驻讟讜专 诪注讜谞砖讬诐. 讗讜诇诐 讘讻住祝 诪砖谞讛 砖诐 讛讘讬讗 砖讛专诪"讱 讞讜诇拽 注诇 讛专诪讘"诐 讜诇讚注转讜 诪讬 砖注讘专 注诇 讗讞转 诪讙' 注讘讬专讜转 讻讚讬 砖诇讗 讬讬讛专讙 讞讬讬讘 注讜谞砖 讘讬"讚. 讜讬转讻谉 诇讘讗专 讗转 讚讘专讬 讛专诪"讱 讘砖转讬 讚专讻讬诐: 讗) 讬"诇 砖讛专诪"讱 住讜讘专 砖讗讬谉 讘驻拽讜"谞 讚讬谉 讗谞讜住. 讗讱 讘砖讗专 注讘讬专讜转 驻拽讜"谞 诪转讬专 讜讘讙' 注讘讬专讜转 讗讬谉 诪转讬专. 讜诇驻讬讻讱 讘讙' 注讘讬专讜转 讗诐 注讘专 诪讞诪转 驻拽讜"谞 讞讬讬讘 砖讗讬谞讜 讗谞讜住 讜专拽 讘诪拽讜诐 讗讜谞住 诪诪砖 讘诪爪讬讗讜转 讞诇 讚讬谉 讗讜谞住 讻讙讜谉 讘谞注专讛 讛诪讗讜专住讛 砖谞讗谞住讛 讘砖讚讛. 讘) 讬转讻谉 砖住讜讘专 讻专诪讘"诐 砖讗诪谞诐 讘驻拽讜"谞 讞诇 砖诐 讗讜谞住 讗诇讗 砖住讜讘专 砖讘讙' 注讘讬专讜转 讻砖诐 砖讗讬谉 讞诇讜转 诇讚讬谉 驻拽讜"谞 诇讛转讬专 讻诪讜"讻 讗讬谉 讞诇讜转 - 讚讬谉 讗谞讜住 诇驻讟讜专 诪注讜谞砖. 讜诇驻讬"讝 讚讬谉 讚注砖讬讬转 讛诪讝讬拽 诪讞诪转 驻拽讜"谞 转诇讜讬 讘砖谞讬 讛讘讬讗讜专讬诐 讛讗诇讜 讘专诪"讱. 讗诐 谞谞拽讜讟 讻讘讬讗讜专 讛专讗砖讜谉 砖住讜讘专 砖讗讬谉 驻拽讜"谞 谞讞砖讘 诇讗讜谞住 注砖讬讬转 讛诪讝讬拽 诪讞诪转 驻拽讜"谞 诪讞讬讬讘转 讻讬 讗讬谞谞讛 注砖讬讬讛 讘讗讜谞住. 讜讗讬诇讜 讗诇讬讘讗 讚讛讘讬讗讜专 讛砖谞讬 讗祝 讛专诪"讱 住讜讘专 砖诪注砖讛 讚注诇诪讗 砖谞注砖讛 诪讞诪转 驻拽讜"谞 讞砖讜讘 诇讗讜谞住 讜讘讻谉 注砖讬讬转 讛诪讝讬拽 诪讞诪转 驻拽讜"谞 诪讛讜讜讛 注砖讬讬转 讛诪讝讬拽 讘讗讜谞住 讜驻讟讜专.
讜讛谞讛 讘谞讜讙注 诇讚讬谉 讗讚诐 讛诪讝讬拽 讜驻拽讜"谞 谞讞诇拽讜 讛专诪讘"诐 讜讛专讗讘"讚 讘驻"讞 诪讛诇' 讞讜讘诇 讜诪讝讬拽 (讛诇' 讘' - 讚') 讜讝"诇 讛专诪讘"诐: 讘讚"讗 讻砖讛专讗讛 讛诪讜住专 诪注爪诪讜, 讗讘诇 讗诐 讗谞住讜讛讜 注讻讜"诐 讗讜 讬砖专讗诇 讗谞住 诇讛专讗讜转 讜讛专讗讛 讛专讬 讝讛 驻讟讜专 诪谉 讛转砖诇讜诪讬谉. 讜讗诐 谞砖讗 讜谞转谉 讘讬讚 讗祝 注诇 驻讬 砖讛讜讗 讗谞讜住 讞讬讬讘 诇砖诇诐. 讛诪爪讬诇 注爪诪讜 讘诪诪讜谉 讞讘讬专讜 讞讬讬讘 诇砖诇诐 讜讻讜' 注讻"诇. 讜讛砖讬讙 注诇讬讜 讛专讗讘"讚 讜讝"诇 讙诐 讘讝讛 注"讚 讛专讘 讛讜讗 讛讜诇讱 讜讗讬谉 讛讙讗讜谉 诪讜讚讛 诇讜 讜讻谉 讛讚讬谉 砖讗讬谉 诇讱 讚讘专 注讜诪讚 讘驻谞讬 驻拽讜"谞 讜诪讗讬谉 诪转讞讬讬讘 诇讜 砖讬诪讜转 讘砖讘讬诇 诪诪讜谉 讞讘讬专讜 讛讜讗讬诇 讜讬讬讞讚讜 诇讜 讘驻讬专讜砖 讻讜' 注讻"诇. 注讬讬谉 讘讛讙"诪 讜讘诇讞诐 诪砖谞讛 砖诐. 讜讘讬讗专 讛讙专"诪 讝爪"诇 砖讛专诪讘"诐 住讜讘专 砖讬砖 讘' 讗讜驻谞讬 讞讬讜讘 诪住讜专: 讗) 诪住讜专 砖讛专讗讛 讗转 讛诪诪讜谉; 讘) 诪住讜专 砖谞砖讗 讜谞转谉 讗转 讛诪诪讜谉 讘讬讚. 诪住讜专 砖讛专讗讛 讗转 讛诪诪讜谉 讗讬谞讜 讞讬讬讘 诪讚讬谉 诪讝讬拽 讚注诇诪讗 砖讛专讬 讗讬谞讜 讗诇讗 讙专诪讗 讘谞讝拽讬谉 讜驻讟讜专. 讻讬 讛讗谞住 注爪诪讜 诇拽讞 讗转 讛诪诪讜谉. 讬讜爪讗 砖讛诪讜住专 讗讬谞讜 讛诪讝讬拽 讗诇讗 讛注讻讜"诐. 诪住讜专 砖讛专讗讛 诇注讻讜"诐 讞讬讬讘 诇砖诇诐 诪讚讬谉 谞驻专讚 砖诇 诪住讜专, 讜讛讜讗 讞讬讜讘 诪讬讜讞讚 砖讞诇 注拽讘 讞诇讜转 讛砖诐 专砖注 砖诇 诪住讜专 讘讙讘专讗,讜讘讛转讗诐 诇讻讱 讘诪拽讜诐 砖讛诪住讜专 谞讗谞住 讘讗讜谞住 诇诪住讜专 讗转 讛诪诪讜谉 讛讜讗讬诇 讜讗"讗 诇拽专讜转讜 讘砖诐 诪住讜专 讻讬 讗讬谞讜 专砖注, 讗讬谞讜 讞讬讬讘 诇砖诇诐. 讜讗讬诇讜 讻砖谞砖讗 讜谞转谉 讘讬讚 讞讬讬讘 讛诪住讜专 诪讚讬谉 讗讚诐 讛诪讝讬拽 讚注诇诪讗, 讜诪讝讬拽 讚注诇诪讗 诪讞诪转 驻拽讜"谞 讞讬讬讘 诇砖诇诐. 诪讗讬讚讱 讛专讗讘"讚 住讜讘专 砖诪讝讬拽 砖讛讝讬拽 讘讬讚讬诐 诪砖讜诐 驻拽讜"谞 驻讟讜专 讜诇驻讬讻讱 住讜讘专 砖诪住讜专 砖谞砖讗 讜谞转谉 讘讬讚 诪砖讜诐 驻拽讜"谞 驻讟讜专. 讜讛谞讛 谞讞诇拽讜 讛专讗砖讜谞讬诐 讘讚讬谉 讗讚诐 讛诪讝讬拽 讘讗讜谞住. 砖讬讟转 讛转讜住' (讘"拽 讚祝 讻讝: 讘讚"讛 讜砖诪讜讗诇 讗诪专 讻讜') 砖讗讚诐 讛诪讝讬拽 讘讗讜谞住 讙诪讜专 驻讟讜专 讜讗讚诐 讛诪讝讬拽 讞讬讬讘 专拽 讘讗讜谞住 讻注讬谉 讗讘讬讚讛. 讜讗讬诇讜 砖讬讟转 讛专诪讘"谉 (讘"诪 讚祝 驻讘 讘) 砖讗讚诐 讛诪讝讬拽 讘讗讜谞住 讙诪讜专 讞讬讬讘. 讜砖讬讟转 谞"讬 砖讗讚诐 讛诪讝讬拽 驻讟讜专 讘讗讜谞住 讙诪讜专 讜讗诇讗"讛 讞讬讬讘. 
讗讱 讚注转 讛专诪讘"诐 讘注谞讬谉 讝讛 讟注讜谞讛 注讬讜谉. 诪讛讛诇讻讛 砖诇驻谞讬谞讜 讘谞砖讗 讜谞转谉 讘讬讚 诪砖讜诐 驻拽讜"谞 砖讞讬讬讘 讬讜爪讗 砖诇专诪讘"诐 诪讝讬拽 讘讗讜谞住 讙诪讜专 讞讬讬讘, 砖讛专讬 讛专诪讘"诐 住讜讘专 讘谞讜讙注 诇讬讛专讙 讜讗诇 讬注讘讜专 砖讗诐 注讘专 驻讟讜专 诪砖讜诐 砖讗谞讜住 讛讜讗. 讜讗诐 诪讝讬拽 诪讞诪转 驻拽讜"谞 讞讬讬讘 谞讬转谉 诇讛住讬拽 砖讛专诪讘"诐 讻砖讬讟转 讛专诪讘"谉 砖诪讝讬拽 讘讗谞讜住 讙诪讜专 讞讬讬讘. 讜讗讬诇讜 讘驻"讜 诪讛诇' 讞讜讘诇 讜诪讝讬拽 (讛诇"讚) 驻住拽 讛专诪讘"诐 讜讝"诇 讛讬讛 注讜诇讛 讘住讜诇诐 讜谞砖诪讟讛 砖诇讬讘讛 诪转讞转讬讜 讜谞驻诇讛 讜讛讝讬拽讛 讗诐 诇讗 讛讬转讛 诪讛讜讚拽转 讜讞讝拽讛 讞讬讬讘. 讛讬转讛 讞讝拽讛 讜诪讛讜讚拽转 讜谞砖诪讟讛 讗讜 砖讛转诇讬注讛 讛专讬 讝讛 驻讟讜专 砖讝讜 诪讻讛 讘讬讚讬 砖诪讬诐 讛讜讗 讜讻谉 讻诇 讻讬讜爪讗 讘讝讛 注讻"诇. 诇专诪讘"诐 驻讟讜专 讘"诪讻讛 讘讬讚讬 砖诪讬诐" 讜诪讜讻讞 砖讛专诪讘"诐 住讜讘专 砖讗讚诐 砖讛讝讬拽 讘讗谞讜住 讙诪讜专 驻讟讜专 讻讚注转 谞"讬, 讜讻谉 讻转讘 讛诪讙讬讚 诪砖谞讛 砖诐. 讜谞专讗讛 砖讬砖 诇讬讬砖讘 讗转 讛住转讬专讛 讘砖诇砖讛 讗讜驻谞讬诐: 
讗) 讬转讻谉 砖讛专诪讘"诐 讻专诪讘"谉 砖讗讚诐 讛诪讝讬拽 讘讗讜谞住 讙诪讜专 讞讬讬讘, 讜讻驻讬 砖注诇讛 诪驻住拽讜 讘谞砖讗 讜谞转谉 讘讬讚, 讗诇讗 砖讛讘讞讬谉 讘讬谉 讗讚诐 讛诪讝讬拽 讘拽讜诐 讜注砖讛 诇讘讬谉 讗讚诐 讛诪讝讬拽 讘砖讘 讜讗诇 转注砖讛. 讻砖讗讚诐 讛讝讬拽 讘拽讜诐 讜注砖讛 讞讬讬讘 讗祝 讘讗讜谞住 讙诪讜专 砖讛专讬 注砖讛 诪注砖讛 讛讬讝拽. 诪注砖讛 讛讬讝拽 讘拽讜诐 讜注砖讛 讘讗讜谞住 砖诪讛 诪注砖讛 讛讬讝拽 讜诪讞讬讬讘 讗讜转讜. 讜讗讬诇讜 讗讚诐 砖讛讝讬拽 讘砖讘 讜讗诇 转注砖讛 讗讬谞讜 讞讬讬讘 诪砖讜诐 诪注砖讛 讛讛讬讝拽 砖注砖讛 讻讬 讘砖讘 讜讗诇 转注砖讛 讞住专 诇讜 诪注砖讛 诪讝讬拽 讗讱 讞讬讬讘 诪砖讜诐 砖驻砖注 讘砖诪讬专转 讙讜驻讜. 诇讻谉 讘讗讜谞住 讙诪讜专 驻讟讜专 砖讛专讬 诇讗 驻砖注 讻诇诇 讘砖诪讬专转 讙讜驻讜. 诇驻讬"讝 讬转讻谉 砖讛砖诪讟转 讛砖诇讬讘讛 谞讞砖讘转 讻讗讚诐 讛讛讝讬拽 讘砖讘 讜讗诇 转注砖讛 讜诇讗 讘拽讜诐 讜注砖讛, 讜诇驻讬讻讱 驻讟讜专 讘讗讜谞住 讙诪讜专. 
讘) 讗"谞, 诪注讬拽专讗 讚讚讬谞讗 驻拽讜"谞 讞诇 讻诪转讬专 砖诇 讗讬住讜专讬诐. 讗诇讗 砖谞讜住祝 诇讚讬谉 砖诇 诪转讬专 驻拽讜"谞 讙诐 讞诇 讻驻讜讟专 砖诇 注讜谞砖讬诐. 讻诇 讝讛 讘谞讜讙注 诇注讘讬专讜转 讜注讜谞砖讬讛谉. 讘专诐 讞讬讜讘 讛诪讝讬拽 诇砖诇诐 讗讬谞讜 讞诇讜转 注讜谞砖 讗诇讗 讞讬讜讘 诪诪讜谉 讚注诇诪讗. 讜诪讗讞专 砖讚讬谉 驻拽讜"谞 诇讛转讬专 讗讬谞讜 讞诇 讘诪讝讬拽 讛"讛 砖讗讬谞讜 讞诇 驻拽讜"谞 讻驻讜讟专, 讜诪砖讜诐 讻讱 驻住拽 讛专诪讘"诐 砖诪讝讬拽 讘驻拽讜"谞 讞讬讬讘. 诪讗讬讚讱 讗讜谞住 讛讘讗 诪讻讞 "诪讻讛 讘讬讚讬 砖诪讬诐" 讞诇 诪注讬拽专讗 讚讚讬谞讗 讻驻讜讟专, 讜诇驻讬讻讱 讞诇 讙诐 诇驻讟讜专 转砖诇讜诪讬 诪讝讬拽. 
讙) 讬转讻谉 砖讛专诪讘"诐 住讜讘专 砖讗讜谞住 讘讙讜驻讜 诪砖讜诐 诪讻讛 讘讬讚讬 砖诪讬诐 诪驻拽讬注 讗转 诪注砖讛 讛讗讚诐 诪注讬拽专讜 讜诇驻讬讻讱 讞诇 讘讜 驻讟讜专 讗祝 讘讗讚诐 讛诪讝讬拽 - 砖讛专讬 讗诐 讗谞讜住 讘讙讜驻讜 诪谉 讛砖诪讬诐 诇讗 注砖讛 诪注砖讛 诪讝讬拽 讻诇诇. 讘专诐 讗讜谞住 诪讞诪转 驻拽讜"谞 讗讬谞讜 诪驻拽讬注 讗转 诪注砖讛 讛讙讘专讗 讗诇讗 砖讞诇 讻驻讟讜专 注讜谞砖. 诪砖讜诐 讻讱 讗讬谞讜 讞诇 讘诪讝讬拽 砖讞讬讜讘讜 讛讜讗 讞讬讜讘 诪诪讜谉 讚注诇诪讗 讜诇讗 注讜谞砖, 讜诇驻讬讻讱 讞讬讬讘. 
住讘专讗 讝讜 讗祝 谞讜讙注转 诇讚讘专讬 讛讙专"讞 讝爪"诇 讛谞"诇 砖讗诪专 砖诇专诪讘"诐 讗谞讜住 谞讞砖讘 诇诪注砖讛 注讘讬专讛, 讜讛住转讬讬注 诪诪讛 砖驻住拽 讛专诪讘"诐 讘驻"讛 诪讛诇' 讬住讜讛"转 (讛诇"讚) 砖讬砖 讚讬谉 拽讬讚讜砖 讛砖诐 讘讙' 讛注讘讬专讜转 讛讞诪讜专讜转 - 讜注讻"讝 驻住拽 砖讗诐 注讘专 驻讟讜专 诪注讜谞砖讬谉. 讜诪讜讻专讞 砖讗谞讜住 诪讛讜讜讛 诪注砖讛 注讘讬专讛 讛诪讞讬讬讘 讘拽讬讚讜砖 讛砖诐. 讗讱 讻"讝 谞讻讜谉 讘谞讜讙注 诇讗谞讜住 诪讞诪转 驻拽讜"谞, 讗讘诇 讗讬谞讜 诪讜讻专讞 讘谞讜讙注 诇讗讜谞住 讘讙讜驻讜 诪讞诪转 诪讻讛 讘讬讚讬 砖诪讬诐 讻讬 讬转讻谉 砖讗讜谞住 讻讝讛 讗讬谞讜 诪注砖讛 注讘讬专讛 讻诇诇. 
讜讘谞讜讙注 诇诪讛 砖谞住转驻拽谞讜 讗诐 注砖讬讬转 诪讝讬拽 诪砖讜诐 驻拽讜"谞 讞讬讬讘 讗讜 诇讗. 诇驻讬 讛讘讬讗讜专 讛专讗砖讜谉 诪讗讞专 砖讛专诪讘"诐 住讜讘专 砖讞诇 讚讬谉 驻拽讜"谞 讘讗讚诐 讛诪讝讬拽, 讗诇讗 砖讛讘讞讬谉 讘讬谉 诪讬 砖讛讝讬拽 讘拽讜诐 讜注砖讛 诇讘讬谉 诪讬 砖讛讝讬拽 讘砖讘 讜讗诇 转注砖讛, 讛"讛 砖讬讞讜诇 讚讬谉 驻拽讜"谞 讜讗谞讜住 讘注砖讬讬转 讛诪讝讬拽 讜讬驻讟专 讘注砖讬讬转 讛诪讝讬拽 - 讜讻诪讘讜讗专 讘住讜讙讬讬谉. 诪讗讬讚讱 讗诐 谞谞拽讜讟 讻讘讬讗讜专 讛砖谞讬 砖诇专诪讘"诐 讗讬谉 讚讬谉 驻拽讜"谞 讞诇 讘谞讜讙注 诇谞讬讝拽讬谉 讛"讛 讘谞讜讙注 诇注砖讬讬转 讛诪讝讬拽. 讜讗诐 注砖讛 讗转 讛诪讝讬拽 诪砖讜诐 驻拽讜"谞 爪"诇 讞讬讬讘, 讻讬 讚讬谉 驻拽讜"谞 讞诇 讚讜拽讗 讘谞讜讙注 诇注讘讬专讜转 讜注讜谞砖讬谉 讜诇讗 讘讞讬讜讘讬 诪诪讜谉 讚谞讝拽讬谉 讜讗讬谉 讚讬谉 讛爪诇讛 讚驻拽讜"谞 驻讜讟专 讘谞讝拽讬谉.
476 注讬讬谉 讘讗讜专 砖诪讞 (驻"讛 讬住讜讛"转 讛"讜).
477 讜诇讻讗讜专讛 讬砖 注讜讚 专讗讬讬讛 诇讝讛, 讚拽讬讬"诇 讘讞讬讬讘讬 诇讗讜讜讬谉 讻讙讜谉 讗诇诪谞讛 诇讻讛谉 讙讚讜诇 讚讙诐 讛讗砖讛 讛谞讘注诇转 诇讜拽讛 讻诪讜 讛讗讬砖 (专诪讘"诐 驻讬"讝 诪讛诇' 讗讬住讜专讬 讘讬讗讛 讛"讛) 讜诇讗 讗诪专讬谞谉 讚讗砖讛 讛谞讘注诇转 讛讜讬讗 拽专拽注 注讜诇诐 讜讛讬讗 讗讬谞讜 注讜砖讛 诪注砖讛 讜讛讜"诇 诇讙讘讛 讻诇讗讜 砖讗讬谉 讘讜 诪注砖讛, 讜诇讗 转诇拽讛. 讜注诇 讻专讞讱 讚讛转讜专讛 拽讘注讛 讚讘讗讬住讜专讬 讘讬讗讛 诪注砖讛 讘讬讗讛 砖诇 讛讗砖讛 讛讜讬 诪注砖讛 注讘讬专讛 诇诇拽讜转 注诇讬讜. 讜讗"讻 讬"诇 讚讗祝 讘谞讜讙注 诇注讘讬专转 讙讬诇讜讬 注专讬讜转, 讚讘讬讗讛 讘砖讘 讜讗诇 转注砖讛 讛讜讬 诪注砖讛 注讘讬专讛 讙诪讜专讛 讚讙讬诇讜讬 注专讬讜转,
478 注讬讬谉 讘谞讬诪讜拽讬 讬讜住祝 (讚祝 讬讝: 诪讚驻讬 讛专讬"祝 讚"讛 拽专拽注 注讜诇诐 讘讗"讚.) 讜讝"诇 讜讛讗 讚讗诪专讬谞谉 拽专拽注 注讜诇诐 诇驻讬 砖讬讻讜诇讬谉 诇讻讜祝 讗讜转讛 注诇 讻讱 讘注"讻 讜讘讻讬 讛讗 讗讬谉 诇讛 诇诪住讜专 注爪诪讛 诇诪讬转讛 砖讛专讬 讗驻砖专 砖讗驻讬诇讜 转诪住讜专 注爪诪讛 讬讻讜驻讜 讗讜转讛 诇讚讘专 注讘讬专讛 讜讘讻讬 讛讗讬 讙讜讜谞讗 砖专讬 讜讗驻讬诇讜 讘砖诇砖讛 注讘讬专讜转 讞诪讜专讜转 讚讗讬 诇讗 诇诪讗谉 讚讗诪专 [砖诐] 讗诇 转拽专讬 诇讘转 讗诇讗 诇讘讬转 讚讗砖转 讗讬砖 讛讬转讛 讗诪讗讬 诇讗 诪住专讛 注爪诪讛 诇诪讬转讛 注诇 讻讱 讜诇讬讻讗 诇诪讬诪专 讚诪砖讜诐 讚诇讛谞讗转 注爪诪讜 讛讜讗 砖专讬 讚讘讙' 注讘讬专讜转 讛诇诇讜 诇讗 砖专讬 诪砖讜诐 讛谞讗转 注爪诪谉 讻讚讗诪专讬谞谉 讙讘讬 讛注诇讛 诇讘讜 讟讬谞讗 诇拽诪谉 讗诇讗 讜讚讗讬 诪砖讜诐 讚拽专拽注 注讜诇诐 讛讬讗 诇讗 诪住专讛 注爪诪讛 诇诪讬转讛 讜讛"讛 诇讻诇 讚讘专 砖讘讬讚讬讛诐 诇讛注讘讬专 讘注诇 讻专讞谞讜 砖讗讬谉 诇谞讜 诇诪住讜专 注爪诪谞讜 诇诪讬转讛 讘砖讘 讜讗诇 转注砖讛 讻讙讜谉 讗住转专 讜讗驻讬诇讜 讘砖注转 讛砖诪讚 讻讚讗诪专讬谞谉 (砖讘转 讚祝 诪讟.) 讙讘讬 讗诇讬砖注 讘注诇 讻谞驻讬诐 砖谞讟诇 转驻讬诇讬谉 诪专讗砖讜 讻砖专讗讛 拽住讚讜专 讜砖注转 讛砖诪讚 讛讬转讛 讜讗注驻"讻 谞讟诇诐 讛讜讗 诇驻讬 砖讛讬讛 讘讬讚诐 诇讛注讘讬专 注讻"诇. 讜注讬讬谉 讘专诪讘"谉 讘诪诇讞诪讜转 讛' (讚祝 讬讝: 讘讚驻讬 讛专讬"祝 讚"讛 讗诪专 讛讻讜转讘) 讜讝"诇 讜诇讗 讗诪专 讗讘讬讬 拽专拽注 注讜诇诐 讛讬讗 讗诇讗 讘砖讗讞专讬诐 讗讜谞住讬谉 讗讜转讛 砖转讘注诇 讜讗诇 转讛专讙 诪讗讞专 砖讬讻讜诇讬谉 诇讘注讜诇 讗讜转讛 注诇 讻专讞讛 注讻"诇.
479 讜讻"讻 讛讙讗讜谉 专' 讗诇讞谞谉 讜住专诪谉 讝爪讜拽"诇 讘拽讜讘抓 讛注专讜转 住讬诪谉 诪"讞 讗讜转 讘' 鈥� 讙'. 讜注讬讬谉 讘讙诇讬讜谞讜转 讛讞讝讜谉 讗讬砖 注诇 讞讬讚讜砖讬 专讘谞讜 讞讬讬诐 讛诇讜讬 驻"讛 诪讛诇' 讬住讜讛"转 讛"讗 讚"讛 讜讻讬讜谉 讚讬诇驻讬谞谉 诪专讜爪讞.
480 讗讜诇诐 诇讻讗讜专讛 讬转讻谉 诇讘讗专 讗转 砖讬讟转 讛讘注讛"诪 讚讞诇 诪转讬专 讚讛谞讗转 注爪诪谉 讗祝 讘讙' 注讘讬专讜转 讛讞诪讜专讜转 讘讗讜驻谉 讗讞专, 讚住"诇 讚讚讬谉 讬讛专讙 讜讗诇 讬注讘讜专 讘讙' 注讘讬专讜转 讞诇 诪驻讗转 讞讬诇讜诇 讛', 讜诪爪讜转 拽讬讚讜砖 讛', 讜诇讗 诪驻讗转 注爪诐 讞讜诪专 讛讗讬住讜专 讜讞讜诪专 诪注砖讛 讛注讘讬专讛. 讜诇驻讬讻讱 住讜讘专 讚讻砖注讻讜"诐 诪讻专讬讞讛 诇注讘讜专 注诇 注讘讬专转 讙讬诇讜讬 注专讬讜转 诇讛谞讗转 注爪诪讜 讞诇 讛讬转专 讚讗"爪 诇讬讛专讙 讜诇讗 诇注讘讜专 诪砖讜诐 讚讘讛谞讗转 注爪诪谉 诇讬讻讗 讞讬诇讜诇 讛', 讜诇讗 讞诇 诪爪讜转 拽讬讚讜砖 讛' 讚讬讛专讙 讜讗诇 讬注讘讜专. 诪砖讗"讻 讘诪转专驻讗讬谉 讚讛讜讛 诪注砖讛 注讘讬专讛 讘讻讜讜谞讛 讚讗讝讬 诇讗 讞诇 讛讬转专 讚驻拽讜"谞 讜讞诇 讚讬谉 讬讛专讙 讜讗诇 讬注讘讜专 诪讞诪转 讞讜诪专 讛注讘讬专讛, 讜注"讻 讛讚讬谉 讛讜讗 讚讬讛专讙 讜讗诇 讬注讘讜专 讜讗讬谉 讛讬转专 讚讛谞讗转 注爪诪谉 讘诪转专驻讗讬谉.
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 2022), 讘讗讚讬讘讜转 住驻专讬讗.

